
Ka Jingthmu 



?/l a jingthmu ba kongsan ha kaba pynmih i'a 
kane ka kot Ka Jingbishar la Ka Shangkhawiah Ki 
Rang, ka long ban i'arap na ka bynta kito ki samla 
Khasi kiba pynkhreh na ka bynta ka eksamin 
Meghalaya Civil Service (MCS). La i'aleh katba lah 
ban pynbiang i'a ka jingdawa ka syllabus ha ka Khasi 
drama jong katei ka eksamin; khnang ba ki samla 
kiba pynkhreh i'a katei ka eksamin kin kham suk ban 
pule na kane ka kot. La bishar i'a ki katto katne ki 
nongrim halor ka drama kum kawei na ki bynta ka 
Khasi dramatic criticism bad i'a ka drama Ka 
Shangkhawiah Ki Rang hi. Don ki bynta ba la leh 
thikna na ka liang ka theory, hynrei don pat kiba nga 
ieh noh bad bishar beit tang i'a ka kot, kum ha ka 
bynta jong ka plot. Nga la leh kham bniah i'a kane 
ka bynta jong ka theory ha kawei pat ka kot ba la 
ai kyrteng Halor Ka Drama Bad U Baieit Donshkor. 
Kumta ban ym pynlut por ne thoh biang i'a kajuh, 
nga shim i'a kane ka kabu ban kyntu i'a phi ki samla 
pule ban pule i'a katei ka kot ruh. Ym tang ban tip 
i'a ka theory jong ka plot, hynrei i'a kiwei pat ki theory 
ki bym don ha kane ka kot, khamtam ba ka dei ruh 
ha ka syllabus jong ka MCS eksamin. 

Khatduh eh shwa ba ngan pynkut i'a ka jingthmu 
nga pynpaw ia ka jingsngewbha kaba khraw, lada 
kane ka kot ka lah ban ai jingmyntoi i'a ki samla pule 
baroh jong ka kyrdan pule Graduate bad Post-graduate. 
La pynkhreh i'a ka tang ha i por iba lyngkot, lada 
don kam ban pynbha ngan sa leh ha ka edition kaba 
bud. 





Khublei 




' o, . 





I Nongthoh 



\1 / jk _\ |/ xU. v k. \|/ V- ^ ^ S f ^ 

VJV ^JV /|S ^JV *JV /J\ /|V VJV VJV ^|\ ^J\ sj\ sj\ yj\ yj\ v|v ^Pk /J\ 3|v /)v yj\ ^|N /JV ^J\ vjv /|\ /JV ^JV ^ /J\ /J\ *|X #J\ 


DEDBCA TED 

TO THE LOVING MEMORY OF 
MY BELOVED FATHER 

(L) LEKTOWELL WAHLANG 

vl> vl* vL> vL> «J/» vlr vl/» vlr sV vL»>J/ vl> vt/ «> \L> vl/ sl/_ jl > jA>_ v L> \L> > i> 

»X* ^ ^ ^ •’T^ ‘T 1 <T I ^ ^ ^ »p »P 'P *T* 'P 


5 


1 




Ki Lynnong 


Peij 

1. Ka Sairidur ta Ka Shangkhawiah Ki Rang 9 

2. Ka Plot 24 

3. Ka Jinglong Ki Tyngshop Ki Puron 34 

4. Ka Phangpdeng Ha Ka Shangkhawiah 

Ki Rang " 78 

5. Ka Byrita Ki Bor Bamaia Ha Ka Shangkhawiah 

Ki Rang 81 

Ki Par Jingtip 90 


7 




r ' 

Ka Saindur la Ka 
Shangkhawiah Ki Rang 


/a art ka long ka buit saindur u nongthoh haba 
M’iu thoh ia kano kano ka jingthoh, la ha ka liang 
f ka poetry, drama, novel ne essay. Dei lyngba 
kane ka buit saindur jong u nongthoh kumno ban pynpaw 
(a la ki sap thoh, ba ki nongpule ne ki kritik ki lah ban 
bishar bniah ia ka jingmut u nongthoh. Dei nangta ruh ba 
lah ban i'ohi ia ka jingkhraw bad jingsngewtynnat kata ka 
kam kaba u leh. Ynda haba ngi la pule bniah bad ngam 
jylliew bha ia ki jingthoh jong u ba ngi lah ban lap ia ka 
jingshisha kumba ka long; kata kumba u kritik u lap ia 
ka da lade hi Ki kritik kiba wad ia ka jingitynnat ha ka 
jingthoh, ki khmih lynti ruh ba kan pynkhih, kit bad kyntiew 
ia ka jingmut jingpyrkhat ki nongpule ha ka buit saindur 
u nongthoh. La jan baroh ki nongthoh ka England ha ka 
spah snem kaba Khatkhyndai ki wad ha ka thoh ka tar 
ia kaei kaei kaba pynsngewbha bad pynsngewtynnat. Ha 
kajuh ka por ki kylli kumno bad balei ba kita ki jingthoh 
ki pynmih ia ki jingsngewbha bad jingsngewtynnat. U 
Theophile Gautier (1811-72), uwei na ki kritik ka France 
u long uba nyngkong eh ban i'asaid na ka bynta kane. 
Dei ma u uba pyndonkam nyngkong eh ia ka kyntien L'art 
pour l'art (art for art’s sake). Une u kritik u la thoh ia 

kawei ka poetry ha ka dur ka art ba paka, kata ha ka 
preface jong ka Mile De Maupm. Um da khmih lynti ba 
ki jingthoh jong u kin kham ktah la ka jingmut (idea) ne 
jingsngew (emotion), hynrei ha ki kam ba u nongthoh u 
lah ban oh shrong oh shrup da kaba khmih lynti la ka 
jingjanai ba kano kano ka jingthoh ka dei ban don i'a ka 
buit thaw ba la saindur ha ka Ka lah ban long haba u 
nongthoh u pynmih biang (reproduce) la ka jingitynnat kawei 
ka art ha kawei pat Kurn ka nuksa ia ka jingitynnat kaba 
don ha ka epik lah ban sot shibynta na ka ban pynkylla 
drama kaba pura. Hangne ngin lap i'a ka art lyngba ka 
buit saindur u nongthoh i'a kata ka drama ba ia pynmih 
biang na ka jingthoh ba la don lypa Teng teng pat lah 
ban buh lang ia ki art bapher bapher hajuh, kum ka nuksa 
lada ngi shim ia ka poitn kaba lapher ha ka art form , lah 
ban saindur da u nongthoh la ka jingitynnat jong ka da 
kaba buh ia ka|uh ka phang hynrei ha ki dur bapher bapher 

Ngi sngewthuh ba u Gautier u sngew ba ka art kam 
dei tang ka nia ba ngi lah ban shu pym, hynrei ka dei 
kawei pat na ki buit ba u nongthoh u lah ban pynneh ia 
ka la ha ka drama, novel ne poitri. Ha u nongthoh hi 
uba sngewthuh ban pyndonkam la ka art , barobor ka lai 
paw ha ki kam jong u ban leh kumta. Haba ngi bishar 
ia ka buit saindur ne buit thoh jong uno uno u nongthoh 
ngi dei ruh ban lah ban buh dor i'a ka jingthoh jong u 
la ka long ne em kaba bha, kham bha ne kaba kynsai 
tarn. U nongthoh u la lah ne em ban pynneh ia kata ka 
buit thoh jong u ne u shu pyni ha ki buit thoh jong u khlem 
da saindur bha i'a ki jor kiba kynsai tarn jong ka, kata ka 
jingpynsngewtynnat, ka jingpynkhih jingmut bad ka 
jingkyntiew i'a ka pyrkhat pyrdain ki nongpule 

Halor katei ka ma kaba nga la kdew hakhmat, to ngin 
labishar la ka buit saindur u Peace Roy Pariat ha ka drama 
Ka Shangkhawiah Ki Rang 

Kumba ngi la sngewthuh na ka lamkhrnat, kane ka 
drama Ka Shangkhawiah Ki Rang bad baroh ki drama 
u Peace Roy Pariat, ki long ki drama kiba la thoh khnang 
ban pym i'a ki ha rynsan Lada ka long kumta, ki nongthoh 
drama Khasi kum u Peace Roy Pariat, ki hap ban pyrkhat 
bha la ki scene Kiba ki lah ban pyndonkam ha ki drama 
long ki Kane ka thew eh kat kum ka jingheh ne jingrit 
ka rynsan, khnang ba ki lah ban pynrung ia ki jingjia kiba 
kongsan jong ka drama hangta Halor kane ka mat u 
F.M Pugh u thoh kumne- 

Ka sawangka ne ka di ama ka long kawei pat ka jait 
poitri kaba ha khlieh dun na ki para poitn baroh. Kam 
da jrong eh kai ka epik hynrei ka ktah tang i'a ki mat 
! <i mat ne tang ia kaba don kam bad tang kiba kynsai 
eh jong ka jingjia ne jingiathuh khana Kam long 
ban shu pule ia ka kum kiwei ki poitri, hynrei ka long 
ruh kaba lah ban shu ialeh kai bad pynmih da ki 
nongialehkai ban pym ne pynpaw madan ia kaei kaba 
don ha ka jingmut u nongthoh la ka.1 

Haba ngi iakren shaphang ka jingpym halor rynsan, 
ka jingkylli kaba dawa na ki nongpule ne kritik ka long, 
la ia kata ka drama ban pyni halor rynsan ka don kam 
ne em la ki nongiashim bynta kiba ha ka literature Khasi 
ngi khot ki tyngshop ki puron? Ne ki don kam tang Ta 
ki mat kiba kongsan jong ka jingjia ha ka jingiathuh khana? 
Ha kaba jubab ia kine ki ar tylli ki jingkylli bad ka jingi'adei 
ka drama ha rynsan, don kam i'a baroh ar; kata i'a ki 

nongi'ashim bynta ki ban long ki tyngshop ki puron bad 
i'a ki jingjia kiba kongsan jong ka khana ha ka drama kiba 
ngi lah ruh ban ong ki action. Khlem ka action ha ka 
drama, ka plot kam lah ban tyllun lane da kaba beit to 
ngin i'aong, ki tyngshop ki puron kin pyni i'aei? Ha kajuh 
ka rukom khlem ki tyngshop ki puron ha ka drama, ka 
action tang ma ka hi kam lah ban i'eng; namar ka drama 
kan hap ban pyrthuh bud i'a ka jingim jongno re jongno, 
la ki long ki tyngshop ka drama ne ka jingim ki briew shisha 
kiba im kiba khih Kumta sa shisien lah ban ong ba ka 
drama ka don kam fa baroh ar kitei ki mat. 

Ngi sngewthuh shai mynta ba ka drama ka dawa ba 
dei ban don ki nongi'ashim bynta ban i'athuh, i'akren bad 
pyni ei ei lyngba ki jingkren bad ki kam jong ki kat kum 
ka bhah kaba u nongthoh u la ai ha ki. Uwei na ki kritik 
ba pawnam ka literature, u W.H. Hudson, u la ngam bha 
ha ka jingbishar i'a ka drama. Halor kane ka phang u 
thoh kumne: 

Drama is designed for representation by actors who 
impersonates the characters in its story and among 
whom the narrative and the dialogue is distributed. 2 

Malu mala lada ngi pynkylla Khasi ia katei ka jingong 
u W.H. Hudson ka long kumne. “Ka drama ka long kaba 
la ai dur na ka bynta ban mih khmat da ki nongi'aleh kai 
ne ki tyngshop ki puron kiba pynpaw i'a ka jinglong ha 
ka khana bad ha kaba la bhah ha ki i'a ki jingiathuh bad 
jingiakren.” 

U Hudson hi u shai ba ka drama khlem ki tyngshop 
ki puron kam don jingmut, namar la bhah ha ki Ta ki jingkren 

bad ki kam ha ka drama Lada ngi phai sha uwei pat 
u kritik ka drama, u A.Nicoll, une u iasyriem bad kane ka 
rukom saihdur Ta ka drama. U thoh kumne: 

A drama is never really a story told to an audience, 
it is a story interpreted before an audience by a body 
of actors Thus in the addition to these spectators, 
the drama demands or presupposes the enunciation 
of the word, not by one man but by several.3 

Lada ngi buh ta katei ka jingong ha ka ktien Khasi 
ka mut kumne "Ka drama kam dei shisha ka jingi'athuh 
khana kaba la iathuh ha ki nongpeit kai, ka dei ka jingi'athuh 
khana kaba la batai hakhmat ki nongpeit kai da ki kynhun 
ki tyngshop ki puron Kumta, ka kynthup lang ia kine ki 
nongpeit kai, ka drama ka dawa lane tharai lypa Ta ka 
rukom kren, Ta ki kyntien, ym tang da uwei u tyngshop 
hynrei da kiba bun.” 

Halor ka nia ba la pym'eng bad kdew da kitei ki kritik 
haneng, ngi lah ban pynkut nia ba ka drama ka don kam 
la kine: (i) Ka Rynsan, (ii) Ki tyngshop ki puron bad (iii) 
Ka action, la kaba lai ngi hap ban pynrung ha kawei pat 
ka mat kaba kongsan ka drama bad kata ka dei ka plot. 

Ka drama ka dei ban don Ta ka plot kaba paka bad 
kaba tylli mlun khnang ba ki jingjia (action) ki dei ban i'aid 
beit Taid ryntih naduh kaba sdang haduh kaba kut kat kum 
ka jingmang lypa u nongthoh. Dei halor jong ka action 
ba ka plot ka tyllun bad ia ka jingi'atyrko (dialogue) jong 
ki tyngshop ki puron la saihdur ha ka. Ka plot ka lah 
ban long kaba shisur (simple), kaba kyllain (complex) ne 
kaba lyngkhot (episodic); kam pher kata kat kum ka jingthmu 

u nongthoh. Dei hangne ba ki nongpule ki lah ban bishar 
kano na ki plot kaba u nongthoh u pyndonkam ha ka drama 
png u Lada u thoh da kaba shisur kata ka long lai dong, 
lada u thoh da kaba kyllaih kata ka long san dong bad 
lada u thoh da kaba lyngkhot kata ka long tang ka plot 
kaba don ia ki lyngkhot khana bad ka long kaba kham 
sniew ban ia kitei ar haneng Ka plot ha ka drama ka 
dei ka shynrong (structure) |ong ki jingjia kynthup ia ki 
jingiakren bad ki jingpynkhih met (verbal and physical action) 
Hangne ka shong eh ka buit thaw u nongthoh ban saindur 
ia ka drama, kaba kham pher na kiwei pat ki tnat ka 
literature namar u nongthoh drama u del ban long uba 
tbit bha ha ka Hang ki nongiashim bynta bad ki jingjia 

Nalor ki mat ba la kdew haneng, u nongthoh drama 
u lah ruh ban wanrah ia ka sorsa lane ka dramatic suspense 
ha ka drama jong u Kane ka pynsyier mynsiem la ki 
nongpeit kai bad ki nongpule Dei ha kane ka mat ba 
ngi lah ban bishar fa ka jingjop u nongthoh drama namar 
ki nongpeitkai bad ki nongpule ki khmih lynti ban iohi bad 
tip aiu kan jia pat hadien bad balei ka jia kumta katba 
ka plot ka dang tyllun. 

Ha ka jingiadei ka sorsa (suspense) bad ka lyngngoh 
(surprise), ka don ka jinyiapher ban saindur ia ki ha ka 
drama Ka sorsa ka kham ktah tang ia kito ki nongpeitkai 
ne nongpule kiba peit bad pule ia ki jingjia ki ban sa jia 
bad kiba i'adei beit sbiak tang bad kito ki tyngshop ki puron 
kiba bha. Ki khmih lynti ia kaba bha ne ki syier mynsiem 
ioh jia ei ei kaba sniew ia ki Hynrei lada jia ryngkhat 
ba ha ka jingkhmih lynti ki nongpeit kai ka jia pynban 
markhongpong, ka wanrah ia ka lyngngoh (surprise) ha 
ka drama. Teng teng ka sorsa bad ka lyngngoh ki iatrei 
lang ha ka plot ka drama. U M.H. Abrams u thoh kumne 

The interplay of suspense and surprise is a prime 
source of magnetic power and vitality of an on-going 
plot 4 

Ka jingiatrei lang jong ka sorsa bad ka lyngngoh ka 
dei ka tyllong kaba kongsan tarn kum ka bor kaba khraw 
png ka plot kaba dang tyilun bha Lada ki jingjia ki long 
kiba ngim poi pyrkhat lane ngim khmih iynti, kata ngi shu 
ong beit ba ka khana ka kut ha ka lyngngoh (surprise 
ending), ha kaba u nongthoh u pvnkut la ka plot khlem 
da buh daw lypa la ki tyngshop ki puron, bad pyndonkam 
ruli la ki jingjia ryngkhat (co-incidence) kiba San ban ktah 
sha kiwei pat ki bynta jong ka art kurn ka dramatic irony . 
Ha kane ka bynta jong ka art ngi la Tohi lypa kum ki 
nongpeit kai 1 a ka kupar jong ki tyngshop ki puron katba 
ma ki pat ha ka drama kim phohsmew ei ei Kum ha 
ka drama Ka Shangkhawiah Ki Rang, ki nongpeit kai ki 
la 1'ohi lypa ba u Suraiji uba la lapoi bad ka Madina, hynrei 
katei kajuh ka briew kaba long ka kynja kiaw kan sa lapoi 
pat bad u Jan, u pyrsa kurim iyngba ki kam nuti jong ka 
ha ka action Ka long ka sang ha ka dustur Khasi ba 
u kynja pyrsa kurim un leit fa ka kynja kiaw. Kane ka 
bynta jong ka drama ka del ka sorsa, hynrei ha kajuh ka 
por ka wanrah la ka jingkut kaba pynlyngngoh namar ka 
puron ka drama hi ka pynkut la ka drama da ka jingbym 
khein briew jong ka lano lano ruh bad hadien ka jingbym 
trei kam shuh ki bor jadu ka tap ha ka shuri, 

Don ki nongthoh drama kiba kwah ban saihdur ha 
ki drama jong ki ba ka hok bunsien ka dei ban teng rasong 
Ta ka pap Dei hangta ba ki wanrah Ta ka poetic justice 
kumba la tyrwa nyngkong eh da u Thomas Rymer, uwei 
na ki English kritik jong ka spah snem kaba Khathynniew. 
Kane ka thew Ta ka jingbishar hok ha ki drama ban ai 

bainong la ki tyngshop ki puron kiba bha kat kum ki kam 
bha jong ki bad la ki tyngshop ki puron kiba smew kat 
kum ki kam smew jong ki 

Halor kitei ki nongrim ba la pashat haneng, ka drama 
Ka Shangkhawiah Ki Rang, ka kynthup la katto katne 
na kitei ki nongrim kiba u nongthoh u la lah ban wanrah 
la ka buit saindur jong u ha katei ka drama Ka drama 
ka don la ka plot lai dong kaba paka, ka don ha ka la 
kaba sdang, ka pdeng bad kaba kut Shwa la ka pdeng 
ngi lap ta ka sohsat (complications) bad shwa la kaba kut 
ngi lap ruh la ka law sohsat kaba ki French ki khot 
denouement Ka jingkhraw u Peace Roy Pariat ha kane 
ka drama ka da paw shisha namar ki jingjia ki laid belt 
laid ryntih bha bad ki don ruh ka jingiasnoh kawei ka jingjia 
bad kawei pat (sequence of events) Haba la pym la ka 
ha rynsan, ki nongpeit kai kim hun ban lohi tang shiteng 
ha kajuh ruh ka rukom ki nongpule, haba ki la sdang ban 
pule la ka kim sngew hun ban shu leh noh tang shiteng 
Dei hangne ba ngi lap ta kata ka sorsa (dramatic sus- 
pense) kaba pynsyier mynsiem la ngi lyngba ki jingjia ba 
ngi kwah ban nang lai tip jia aiu pat hadien bad balei ka 
jia kumta haduh kaba kut Kane ka dei ka jingnang u 
nongthoh ban pymasnoh la kawei ka jingjia kaba la dep 
jia bad ka ban sa jia pat hadien katba ka plot ka nang 
tyllun 


Na ka hang ka plot kaba pyntyllun ta ki jingjia, te 
ngi lah ban ong ba u Peace Roy u long uwei na ki dramatist 
uba nang bha la ka art la kaba sdang jong ka plot, la 
pyntyllun ta ki jingjia kiba la pynshad tawiar ha ka jingthain 
sohsat ka Madina bad u Shamarkhan Katba ka pdeng 
pat ngi lap la ka shongkha shongman kumba ka paw ha 
u Jan bad ka Jam Hashwa kaba kut ngi lohi la ka law 

sohsat da u Pukir blei bad ka jingiap u Shamarkhan bad 
ka Madina. Ka buit saindur u nongthoh hangne ka long 
ba i'a ka plot la pyni'aid da ar tylli ki bor bamaTa, ki bor 
basniew na ka bynta ka sohsat bad ki bor babha na ka 
bynta ka lawsohsat. Dei halor ka bor bamaTa babha ba 
ngi lap ruh i'a ka tarajur bahok u nongthoh ban wanrah 
i'a ka poetic justice. U nongthoh u la mang i'a ki nongkam 
bymman da ka jingiap bad i'a ki tyngshop ki puron babha 
da ka jingkmen jingbha. 

U Peace Roy u la bsuh ruh i'a kiwei ki mat kiba 
kongsan jong ka plot ha ka drama kum ka peripeteia ne 
ka jingkylla syndet ka nusib ha ki tyngshop kum u Jan 
bad u Suraiji, ym da ka jingbakla hynrei da ki bor bamaTa. 
Kine baroh ar ki la shah teh shah khum ha ki bor jadu 
ka Madina bad u Shamarkhan. Don ruh ka jingiap dien 
kaba ki tyngshop kum u Suraiji bad u Jan ki lap ba ka 
Madina ka long kum ka ksuid Tap ai'u re ym ka puri blei. 
Ha ka liang ka catastrophe ne jingshah shitom ka met bad 
mynsiem, u nongthoh u la wanrah i'a ka jingshah shitom 
ka puron pdeng ka drama kaba long ka Jani, naduh na 
Ting u Suraiji haduh ha Ting u Jan. Kine baroh ar ki la 
beh i'a ka na Ting; u Jan lei lei u la len syndon Ta u khun 
ba la kha na u. 

Na ka liang ki tyngshop ki puron ngi i'ohi ba u Peace 
Roy u la lah ban thaw i'a ki kum ki briew kiba im kiba 
khih; bad ka long briew ka man briew jong ki ka Tasyriem 
bad ki briew kiba im shisha ha pyrthei. Haba u Peace 
Roy u saindur Ta ki tyngshop ki puron ha kane ka drama, 
u da pyni ba ki pyrthuh bud i'a ka rukom im ba shisha 
jong ki briew kato ka juk. Kum ka Madina ka pyrthuh bud 
Ta ka rukom im tad dor ki thei nuti jong kito ki por ka Thma 

Bah Ba ar. La saindur khnang fa ka long briew man briew 
jong kane ka puron ban pynphalang kum ka lit khmih Ta 
ka imlang sahlang 

Uwei pa uwei u tyngshop ne ka puron, ki ieng na ka 
bynta ka long briew man briew ba s his ha ba u nongthoh 
u lah ban pyni ne pynpaw la ka jingthmu jong u. Lada 
ka Madina ka ieng kum ka thei poh dor ha ka imlang sahlang, 
ka Jani pat ka ieng kum ka thei sotti bashida, batipsngi 
bad batip briew tip blei; kaba kiar na ki kam awria ka pyrthei. 
U Shamarkhan kum u ‘new sniew uba thmu ban pynjot )a 
ka pyrthei da kaba aiti ha ka Madina ban pynjot bad pynngop 
Ta ki rang ‘riewspah ka sor da ki bor jadu. Katba u Jan 
pat uba bha hynrei uba la ngat ha ka shangkhawiah ka 
Madina ha ka jmgbym tip bad u kylla long u briew uba thala 
U Suraiji pat u bym da smew hynrei uba brai ha ki kam 
sngewbha ba lah ban sherri ha ling ka Madina Katba ka 
jingiakynduh jong u bad u Pukir blei ka la pynbha pat fa 
u. U Pgkir blei pat, u briew uba bha bad leh tang ki kam 
bha bad pynkut ruh la ka drama ha ka bha ka miat 

U Peace Roy u la lah ruh ban pyndonkam lut ia ki 
tyngshop ki puron ha kane ka drama. U la ai kam ai jam 
ia ki kat kum ka jingdon kam ka plot. U H.W.Sten halor 
kane ka mat u la thoh kumne- 

U nongthaw tyngshop - puron uba jied shibun ki briew 
ha ka pyrthei ka novel ne drama un shem jingeh shibun 
ban ai kam ai jam Ta ki naduh basdang haduh bakut 
ka khana. Katba dang duna briew katta ka nang 
pynsuk Ta u ban synshar. Shisien ba la bun briew 
eh la shitom ban synshar Ta ki.5 

Katei ka jingong, ka shai ba u dramatist u dei ban 
pynduna la ka jingbun briew ha ka drama. Ngi lap ba ki 
tyngshop ki puron kiba don ha Ka Shangkhawiah Ki Rang , 
ki don baroh tang khatwei ngut Kine baroh ki la ioh la 
ka bynta ban trei kam ha ka drama. Don napdeng jong 
ki kiba don (a ka bynta bakongsan ban pyntyllun Ta ka plot; 
don pat napdeng jong ki kiba shu Tarap ban kyrshan i'a kano 
kano ka jingjia ha ka plot, la kum kita lah ban khot ki 
tyngshop bynrap (minor chaiacters), kum u Does, u Noren, 
u Kumar bad u Thakur 

Wat la u Peace Roy u la Taleh ban wanrah fa ki kam 
bad jinglong ha kane ka drama lyngba ki tyngshop ki puron 
icng u, hynrei u dang duna ha kawei pat ka bynta. Kata 
ka long ba u khlem dro dur dro dar bad ai rong ai rup 
la ka riam ka belt jong ki tyngshop ki puron U khlem lah 
ruh ban pymapher la uwei u tyngshop na uwei pat Wat 
la ka sur kren bad ka jingmlien pyndonkam la kano kano 
ka kyntien kaba ngi khmih lynti ba ka lah ban pyniapher 
la uwei u tyngshop na uwei pal hynrei u khlem leh kumta. 
Ki tyngshop ki puron ruh ki paw ba kim dei ki Khasi paka 
lait noh ka Madina 

U Peace Roy u la bud beit ia ka ain thoh drama 
(dramatic convention) kumba leh ki Greek kata ka jingilang 
ka jaka (unity of place) bad ka jingilang ki jingjia (unity of 
action), hynrei u duna pat ha ka liang ka jingilang ka por 
(unity of time). Kum kawei ka dur ka dar jong ka art ha 
ka drama, u Peace Roy u la Taleh katba lah ba ki jingjia 
ki dei ban long kiba tylli mlun ha kine ki lai tylli ki jingilang 
khnang ba ka drama kan long kaba jop. 

Na ka liang ka jingbuh Ta ki Chorus , u Peace Roy 
u la pyndonkam ia ki ha kane ka drama. Lah ban shai 

na kane ka drama hi haba u nongthoh u wanrah fa ki 
jingrwai bad jingshad. Kum ka nuksa, “Hai Ko Miet”, “fa 
Nga To Balei”, “Shano Baieit Eh” bad bun kiwei kiwei pat 
jin haduh laiphew ar tylli ki jingrwai. Lada ngi lah ban 
bishar kum ki kritik ba ki jingrwai bad jingshad ha kane 
ka drama ki iasyriem i'a ki Chorus jong ki Greek, kane 
ka nia ka biang hi. Hynrei, lada ki jingrwai bad ki jingshad 
kin jrong palat haduh laiphew ar tylli ha kane ka drama, 
kan ktah pat i'a ka jingilang ka por (unity of time). Ngim 
khmih lynti ba kai jingjia ba tang ar kynta shiteng ne tarn 
khyndiat kan lah ban pynkut lut baroh ki jingjia ha ka drama 
nalor ki jingrwai de. Lehse ki drama ba mynshwa ki lah 
ban pyni ha rynsan haduh palat san ne hynriew kynta ruh. 
Lada ngi bud hi i'a ki ain thoh drama u Aristotle, ngim khmih 
lynti ba ki jingrwai kin jrong than eh. Hynrei kin ktah tang 
i'a ki mat ban phawer jingmut lypa ia ki jingjia ha ka action. 
Na ka liang ki bor bamaia (supernatural powers), ngi lap 
ba u Peace Roy u la pyndonkam hok ia ki. U pyndonkam 
i'a ki ar tylli ki bor, kawei ka bor ba mai'a kaba sniew lyngba 
ka jadu ka Madina bad u Shamarkhan bad kawei pat ka 
bor bamaia kaba bha lyngba u Pukir blei. Dei lyngba kine 
ki bor bamaia kiba thaw sohsat shwa ban poi sha ka climax 
bad kiba law sohsat ruh hashwa ban poi sha kaba kut. 
la kane ka drama lah ban ong ba la pyniaid bad la saihdur 
da ki bor bamaia bad khlem ma ki ka drama kan ym long 
kumba ka dei ban long. Ki kritik ka drama kum u Aristotle 
bad u Horace ki la kren bha shaphang ka jingdon kam 
ki bor bamaia ha ka drama. La ka long ne em kaba shu 
jia ryngkhat ba u Peace Roy u sngewthuh ia ka jingdon 
kam ki bor bamaia ha ka drama, ka long pat kaba shisha 
ba u Peace Roy u pyndonkam i'a ki ban pynbha i'a ka 
drama jong u. 

Ngi lap ruh ba u nongthoh u la lah ban batai i'a ki 
nongpynialeh kai la kane ka drama ha kaba u la ai rong 
lypa ia ki jingpynshai (lighting system) ha ki scene bapher 
bapher. Kane ka kham pynsuk la uba pynkhreh Ta ka 
rynsan (stage manager) kumno bad hangno ban pyndonkam 
Ta ki scene bad ki light haba la don lypa ka stage direction. 
Shwa ban pynkut nia Ta kane ka lynnong lah ban kdew 
Ta ki jingduna u nongthoh hadien ba ngi la thew la woh 
Ta kane ka drama da u diengkot ka jingbishar bniah. 

U Peace Roy u ia dei u nongthoh drama Khasi uba 
radbah, hynrei ki jingduna jong u kumba ngi lap ha kane 
ka drama ki long ba urn shym la phiah la ka ha ki acts 
bad ki scene kum kiwei ki nongthoh drama, kata ha ka 
First Edition 1979 Hynrei da ka jingTai kynthoh jong ki 
nongpule bad ki kritik ka drama halor katei ka jingduna 
la pyntreikam pat ia ka ha ki edition kiba bud. La lah 
ban phiah ia kane ka drama ha ki acts bad ki scene da 
ki nongpynmih; ngi ai Ta ka nong sha kito kiba la lah ban 
pynbha la ka jingdon kam kane ka drama. Namar ka 
drama kaba dei ban pym ha rynsan, ka don kam ban phiah 
ia ka ha ki bynta bapher bapher khnang ban pynsuk Ta 
ki nong'iashim bynta 

Na ka liang ka art kumba la kdew u Peace Roy um 
long shuh uba dang duna hynrei uba la tbit bha. Wat 
la u long uba dang duna ha ka kyrdan pule, hynrei u la 
mlien pat ha ki kam ak (acting) bad thoh drama. Ngi shem 
ba u Peace Roy u kham nang ban wanrah Ta ki drama 
jong u baroh kito kiba u pyni ha rynsan ba kin kynthup 
ha ki i'a ki jor tynrai ka drama. Kum u nongthoh drama, 
lah ban ai nam Ta u kum u nongthoh drama ba la kha 
don sap (born dramatist). Kaei kaba la saindur ha ki drama 

jong u ka Tathuh shai ba u don la ka jong ka art. Kumba 
ka paw haduh mynta ym pat pynmih pyrthei lut i'a ki drama 
jong u baroh kiba u la pynialeh kai ha rynsan lait noh 
tang Ka Shangkhawiah Ki Rang. U Peace Roy u la 
saindur la kane ka drama ba kan pynphalang i'a ka long 
briew man briew ha ka imlang ka sahlang kat kum ka 
jingi'aid ka por. U nongthoh u da angnud ba ka thong 
jong ki drama jong u ki dei ban kup bad phong ia ka 
jinglong Khasi la ha ka dur bapher bapher jong ka shalyntem 
ka por. Lada ngi sot katto katne na ka Preface jong kane 
ka drama, la lah ban pei phang ba une u nongthoh u don 
la ka tynrai pyrkhat kumno ban thoh drama bad ban sain 
ia ka long briew man briew. Kane harum ka long ka jingsot 
na ka jingkren u nongthoh hi, u ong kumne: 

Nga peit thuh bha ia ka jingim kiba duk kiba suk bad 
ia kiba heh kiba haifi ha la ki kam bad ha la ki kyrdan, 
nga peit thuh ruh ia ka jinglong ki nongtuh, ki 
nongkhalai, ki nongdih, ki nongdie kiad, ki ‘riew iaid 
runar, ki ‘riew kloh pla pisa . . . (p viii) 

Dei halor katei ka nongrim ba la saindur ia ki tyngshop 
ki puron ka drama jong u ha kaba ngi lap i'a ki duk ki 
suk bad ki heh ki hain ruh. Ngi lap ruh i'a ki nongdih 
kiad, ki nongkhalai bad ki ‘riew iaid thala. la ka jinglong 
bad ki kam jong kitei ki jait tyngshop lah ban shem ha 
ka pyrthei shisha ym tang ha ka pyrthei ka drama. Kaei 
kaba jia ha ka por ka Thma Bah ba ar, ka lah ban i'ai 
jia mynta lane lashai ruh. Dei hangne ba ka art u Peace 
Roy ban saindur i'a ka drama ka shai bha namar da lade 
hi u sngewthuh kumno ban leh. Shuh shuh, kaba kham 
sngewtynnat eh ka long ba u Peace Roy u pynpaw kumne: 

Nga pynwan dur i'a ki drama ha la ka jingmut dur 
kumno ban pynrkhie, kumno ban pynkmen, kumno 
ban pynkyndeh mynsiem, kumno ban pynsyier 
mynsiem, bad kumno ban pynjaw ummat ia ki nongpeit 
kai. (pp.viii-ix) 

Halor katei ka nongrim la sngewthuh ba ka jingmut 
dur u nongthoh ha ka thoh drama ka shai ha ki kritik bad 
ki nongpule. U la lah ban saindur i'a ka biria rai (humour) 
lyngba uwei u tyngshop kane ka drama uba kyrteng u 
Thakur. U la pynkmen i'a ka Jani, ka puron kaba shempap 
ka drama bad lyngba u kthaw babha jong ka u Sapono. 
U la pynkyndeh mynsiem i'a ki nongpeit kai lyngba ki jingjia 
kiba khongpong ha ka drama. U la pynsyier mynsiem 
lyngba ka jingi'apoi kha ka Madina bad u Suraiji nangta 
pat sa bad u Jan. Ka jingshah beh ka Jani na Ting ka 
pynjaw ummat i'a ki nongpeit kai namar ka long ka puron 
kaba bha. Kitei baroh ki nuksa ki pynpaw shai kdar ia 
ka buit saindur u nongthoh halor ka drama. U da lah ruh 
ban pynngeit ia ki nongpeit kai ba kiei kiei baroh kiba jia 
ha ka drama ki dei ban i'ai jia ha ka jingim briew. Dei hangta 
ba lah ban rah ia ka imlang sahlang lyngba ka drama hi. 
Ha kaba wai noh lah ban kynthoh ba Ka Shangkhawiah 
Ki Rang, ka long ka nongmuna kaba bha na ka liang ka 
art. La saindur i'a ka da u nongthoh ba ka don ha ka 
i'a ka jingitynnat ba i'ai neh kaba i'ai kynto ia ki dramatic 
critic ka Khasi ban kdew bad phai barobor sha ka buit 
thaw drama kaba ngi lap ha Ka Shangkhawiah Ki Rang. 
Kiei kiei kiba ngi lap ha kane ka drama, i kumba ki ieng 
(represent) fa ki juk bapher bapher ha ka imlang ka sahlang. 

\ M Peace Roy Pariat u la pruid dur ia ka plot 
M jong Ka Shangkhawiah Ki Rang ba kan tyllun 
ha ki lai dong. Lah ban \er kyrteng beit kumba 
la mait phang da u Aristotle ba ka dei ka plot shisur (simple 
plot); ka don ha ka i'a kaba sdang, ka pdeng bad kaba 
kut. la ki jingjia la thain ha kata ka rukom ba lai tylli ki 
long ling ki long kum ki mawdong kiba iakynduh bad kiba 
don ka jingiadei kaba thain bha kawei la kawei pat Kine 
ki long iing ki dei ka ling ka Madina, ka iing u Suraiji bad 
ka Ting u Jan. Ki jingjia ki wan ha kata ka dur ba wat 
la ka plot ka long laidong lane triangular plot, hynrei don 
ruh ki jingjia kaba kyrshan ia katei ka plot pdeng ha ka 
dur ki plot kyrshan (sub plot). 


Lada ngi bishar belt ia kane ka drama kum ka tragi- 
comedy, ngi hap ban shim ia ka jingiadei u Jan bad ka 
Jani kum ka plot pdeng (main plot). Kumta ka jingiadei 
u Suraiji bad ka Madina ka dei ka plot kyrshan I; u 
Shamarkhan bad ka Madina pat ka dei ka plot kyrshan 
II. Kitei ki plot kirn laid la ka jong ka jong, hynrei kumba 
la kdew haneng ki iatyngkhuh lang bad don ka jingiasnoh 
bah kawei bad kawei pat. Kata, la pyntyllun i'a ki jingjia 
tang ha ka jadu ka Madina ba la ai da u Shamarkhan 
la i'a u Suraijf ne u Jan. 

Kaba sdang jong ka plot ka kynthup Ta ki jingjia baroh 
naduh basdang plie i'a ka drama haduh ka sla 28 jong 
ka sien shon nyngkong; kata, khyndai tylli ki screen (scene) 
kiba shakhmat kiba u nongthoh u pyndonkam Ha kaba 
sdang, la pyni la ka jaka ha i'ew ban wanrah la ka 
jingi'akynduh ka Madina bad u Suraiji kum ka plot kyrshan 
I ryngkat bad ka Jani La pynithuh ia ka Jani ha ka Madina; 
la sngewthuh ruh ba ka Madina ka long ka shangkhawiah 
ia ki rang don spah ka sor Ka rukom phnieng shangkhawiah 
jong ka, ka long da ki bor jadu ki sati tama ba la ai ha 
ka da u Shamarkhan. Une u dei u khar khan am re uba 
la shong la sah bad ka Madina U don ia ki bor jadu 
bad u ai ha ka Madina ba kan pyntreikam ia ki khnang 
ba kan lah ban pynbieit bad khring ia ka spah ka phew 
kiba don kiba em. Dei kine ki bor jadu kiba lah ban 
pynkylla khongpong ia ka jinglong hok ki briew haduh ba 
kin da jot bad babe kylla. 

Ngi shem hangne ba ka plot kyrshan I kaba long 
Madina-Suraiji, ka la sdang hi mar synplie i'a ka drama. 
La iathuh ba u Suraiji bad ka Madina ki la iaithuh ithaw 
lypa. U Suraiji imat u la kham jah ka leit kai sha Ting 
ka Madina; kumta ka la i'awer biang i'a u ban wan kai bad 
wan Talam artat i'a ka Jani. Ka Madina ka la Tohi i'a u 
jingdeng mawkordor ha u ryndang ka Jani bad ka la ikwah 
eh i'a u. Hadien kane, u Suraiji u la pynbor Ta la ka khun 
kha jong u ka Jani ban i'aleit kai lang bad u sha Ting ka 
Madina. Ka jingiakhing khait ka Jani i'a la u Pasan ba 
kam kwah leit sha Ting ka Madina, ka wanrah ha ka drama 
i'a kata ka jingkiew ki jingjia (growth of action) sha ka thain 
sohsat. Ha u Suraiji, ka Madina ka long ka briew kaba 
bha, haba u Tawer i'a ka Jani, u Suraiji urn khmih lynti 
ba kan ai nia Ta u da kumwei pat, namar ba u la bsa 

bad pynheh pynsan ia ka. Hynrei ka Jani kum ka khynnah 
samla kaba shida bad kaba tip briew, kam kwah ban shah 
die ia la ka long ryni'eng lane ia la ka burom ka ijot tang 
shi khyllipmat ha ka ‘riew dakaid ba la bna nam ka sor. 
Kumta ka la pyni bad sneng ia la u Pasan ba u ruh um 
bit shuh ban iajuh i'ajem bad ka Madina. 

Ha kawei pat ka bynta jong ka jingsdang, la pyni 
ruh ia u Sapono bad u Jan ha ka scene iew. La phawer 
jingmut lypa na basdang ba u Jan u hap ban leit kai man 
ka janmiet namar um da koit da khiah bha. Kane ka bynta 
ka lam ai ksai lypa ia ki nongpeit kai shaphang ka 
jingi'akynduh u Jan bad ka Jani ha shyngiar tongum. Kane 
ka long ka bynta jong ka plot pdeng ka drama. 

Ha kawei pat ka bynta jong kaba sdang, u nongthoh 
u la wanrah sa ia ka plot kyrshan II; kata Madina- 
Shamarkhan ba kan iathain bad ka plot kyrshan I, Madina- 
Suraiji. Dei halor kane ka plot kyrshan II ba u nongthoh 
u pyndonkam ban pyntyllun ia ka plot kane ka drama kum 
u mawdong uba nyngkong. La pynkhlain ia ki jingsniew 
ha i'ing ka Madina lyngba u kpating jong ka u Shamarkhan 
uba sah ryngkat bad ka. U la ai ar tylli ki sati ba don 
bor; kaba deng ha ka kti kamon ka long ban pynieit bad 
kaba deng ha ka kti kadiang pat ka long ban pynisih bad 
ban law ban loit noh ia ka jadu pynieit ba la dep ai. Kine 
ki ar tylli ki plot kyrshan ki la sdang ban iathain syrwiah 
bha khnang ban poi sha ka sohsat. Hynrei u nongthoh 
ka drama u pynpoi shwa ia ki jingjia sha ka plot pdeng 
Jan-Jani ha shyngiar tongum scene 7. La pyniakynduh 
ia ki ym tang ban ithuh ithaw ia ka kyrteng jong ki, hynrei 
ban pynshoh jingieit ruh tang mar shisien ia i'ohi (love at 
first sight). Kumta ki la iakut ha ka sngi kaba bud ba 

kin sa Takynduh biang ha kajuh ka jaka, hynrei kam shym 
long kumta. U nongthoh u kdat noh Ta ka bynta ka plot 
pdeng sha ka thain sohsat namar ka Jani ka la shah beh 
noh na ling ha u Suraiji. Ka daw ka long tang namar 
ba ka kren beit ia ka jingshisha ba ka Madina ka dei kaba 
dakaid bad ka nongdie briew; ka la iathuh ba kam kwah 
ban Tajuh i'ajem bad kum kata ka jait briew. Ynda ka la 
sdang sa ban sneng i'a u, u Suraiji u la dom tyngeh bad 
u la ktah kti ia ka. Hangne lah ban i'ohi ia ki bor ka plot 
kyrshan II kumno ki lah ban pynkylla khongpong khongdeh 
lut i'a ki jingjia baroh ha ka plot kyrshan I bad ka plot pdeng. 
Nalor kita ki bor jadu, ka iing ka Madina ka pynap shrip 
ruh sa da kiwei pat ki shangkhawiah kum ka kiad, ka 
khalai, ka rwai ka siaw, ka put ka tem bad ka shad ka 
kmen. Shisien ong, lah ban kdew beit ba ka iing ka Madina 
ka dap da ki jingsngewbha pyrthei baroh. Kane ka la nang 
khring shuh shuh i'a ki 'riew don spah ba don burom ban 
juh ban jem ha iing jong ka haduh ba kin da jah burom 
syndon. Ha kane ka 'iing, la rung ym tang ki ‘riew don 
burom hynrei la rung la mih ruh ki ‘riew madan bad ki 
paid kar ban pynsngewbha i'a lade. 

Ka jingsdang ka sohsat hi ka long na ka tynrai jinglong 
ka Madina bad u Shamarkhan, kata plot kyrshan II. La 
nang thain shuh shuh i'a ka sohsat da ka jingiaieit jong 
ka bad u Suraiji, plot kyrshan I. Dei hangne ba u Suraiji 
u ia shah riam ha ki bor jadu ka Madina bad u la leit 
theh lut i'a ka spah ka phew kat kaba u don baroh, ryngkat 
bad uta u kpieng mawkordor ka Jani. Ka jingngat u Suraiji 
ha ka shangkhawiah ka Madina, ka long ka daw bah ba 
ka plot ka dawa ban nang i'ai tbeh shuh sha ki jingjia ki 
ban dang mih. Ka jingshah beh ka Jani na iing bad ka 
jingtheh lut u Suraiji i'a ka spah baroh sha ka Madina, ka 

phnieng sa sha kiwei pat ki jingjia. Ki nongpeit kai ki kwah 
tip nangta jia ai'u pat i'a ka Jani, shano ka don mynta? 
U dramatist uba stad u nang ban pyni'atyngkhuh i'a ki jingjia 
ba kin i'asnoh bha rdin kawei bad kawei pat, khnang ba 
ka plot kan long kaba tylli mlun. Ha ka jingi'aid wir jong 
ka, ka Jani ka la i'akynduh i'a u Thakur uba la ialam ia 
ka sha ting u Sapono, ha kaba ki jingjia ki i'akynduh bad 
ka plot pdeng. Dei hangne ba ngi lap ia u mawdong uba 
ar lane i'a ka pdeng jong ka plot lyngba u Jan bad ka 
Jani. La batai sha ki nongpeit kai bad ki nongpule ia ka 
shongkha shongman kitei ki ar ngut 

Ha kaba sdang hadien ba u Jan u la pot ha i'ing bad 
u khlem i'akynduh ia ka Jani kumba la iakut, khlem poi 
pyrkhat u la lap pynban ia ka Jani ha la ting, thik kumto 
kumba la batai u A R.P., uba dei thoh i'a ka electoral roll. 
Kane ka jingiakynduh biang jong u Jan ia ka Jani ka la 
pile lad i'a ki nongpeit kai bad ki nongpule ban sngewthuh 
pat i'a ka ban sa jia ha ka drama. Kane ka dei ka bynta 
jong ka pdeng kaba kynthup ruh ha ka sa la ki arphewsan 
tylli ki screen (scene), kata naduh bakut kaba sdang (pp.28 
- 74). Bun ki jingjia kiba iatyngkhuh lyngba ki plot kyrshan 
bad ka plot pdeng lah ban lap ha kine ki bynta. Nyngkong 
eh ngi lap ba ka bynta kaba lam sha pdeng, ka long ka 
jingbabe kylla u Suraiji hadien ba u la lait na ki jadu ka 
Madina (p.30). La iathuh ba u Suraiji u la kwah ban shem 
pat i'a ka Jani kaba u la beh na i'ing, katba ka Jani pat 
ka la shongsuk shongsain ha i'ing u Sapono. Dei ha iing 
u Sapono ba u saihon ka jingieit u la bteng biang hapdeng 
u Jan bad ka Jani kum ka bynta jong ka plot pdeng. 
Hadien ka jingi'ashong kha la pynbna ba la ioh u khun 
shynrang bad ba kan don ka jingkhawai jer khun. Ka Jani 
ka la sngew kynmaw ia u Pasan jong ka u Suraiji bad 

ka la kyrpad ia u Jan ba un leit wad Ta u ha ling ka Madina. 
Ka jingleit wad u Jan i'a la u kthaw kan lam ia ka plot 
sha ka kliar duh ka drama (climax). 

U Jan, ha ka drama u paw kum u samla uba ieit 
hok ia la ka tnga, i khun bad uba tip iing tip sem U 
dramatist u la wanrah ia ki jingkylla ha u Jan uba la ngat 
ha ka shangkhawiah ka Madina khlem poi pyrkhat La 
pyniasnoh la ka plot pdeng bad ka plot kyrshan II lyngba 
ki lingjia ha ka drama ba u Jan u khlem lakynduh ia la 
u kthaw ha ling ka Madina. Ka Madina ka la iathuh ba 
u Suraiji u khlem sah shuh hangta la kham slem; ka da 
kynnoh ba u long u nongpynjot uba la hikai ia ka ban 
dih kiad haduh ba kam lah shuh ban pyllait kiad Da ki 
‘tien jali jaum ka Madina, u Jan u la sngap dngong ia ki 
jingiathuh jong ka shaphang u Suraiji Ka Madina ka la 
sngewthuh ba kan sa jop bad ka la thikna ba u Jan un 
sa ngat ha ki jingriam jong ka; da ki buit shukor ka la 
tyrwa kiad la u, hynrei ynda u la kyntait ka la tyrwa noh 
da ka sha Ka da wieh tiak da ka sati jadu pymeit ha 
kata ka sha; jlang u Jan u la bieit ia ka bad tang shiteng 
lynti u la leit phai biang sha iing jong ka ban ong ba u 
la klet ia ka Madina. Kumta ka Madina ka la ioh ha ktem 
ban pynjot ia une u samla tip briew bad u Jan u la kylla 
long u ‘riew thala. Urn tip iing tip sem shuh, u la kylla 
isih ia la ka tnga bad u la leit ai ia ka spah ka phew 
sha ka Madina. Ynda u la poi ha iing shiteng synnia u 
la byrthen bad ka shoh ka dat artat ia ka Jani; u la len 
ruh ia u khun ba la kha na u bad u la beh shisyndon 
ia ki na iing. ka daw jong kine baroh ka long ba ka Madina 
ka la pyntreikam ia kita ki bor jadu jong ka sati tama. U 
Jan u la bitar ruh ba u kpa jong u u la rai ban ai bynta 
lut ia ka spah ka phew ha u ksiew jong u u Thersing. 

Ka Jani sa shisien pat ka la iakynduh la ki jingeh 
bad hap laid wir khlem ting khlem sem ryngkat bad la u 
khun. Kane ka dei ka kliar duh jong ka plot (climax). Lada 
kane ka jingjia kan ym jia, ka drama kan jin da la blad 
bad kan ym sngewtynnat. Ka jingsngewphieng bad ka 
jingsngew syier mynsiem ruh ka shong eh ha kane ka 
bynta. Ka Madina kaba khlem khein sang ban pynieit i'a 
u pyrsa kurim (u Jan) haba ka la dei tnga i'a u kthaw jong 
u u Suraiji. Hangne ngi lap i'a ka snap jong ka jingsngew 
synei bad jingsngew sheptieng (element of pity and fear) 
lane ka catharsis. 

Haba bishar bha i'a kane ka drama, u Jan i kumba 
um don i'a ka jingbakla na lade hi (hamartia). Hynrei la 
pyni'aid ia ki jingjia ka kylla nusib (peripeteia) da ki bor 
bamai'a. Dei kine ki bor kiba pynkhongpong la ki jingjia 
khamtam eh i'a ka jinglong u tyngshop pdeng shaduh u 
pud ka jingisih i'a la ka Ting ka sem. Hadien ka kliar duh 
jong ka plot, ka plot ka sdang ban noh padun, ha kaba 
ia ki jingjia la pyntyllun stet bha. La pynpoi i'a ka Jani 
sha kajuh ka khlaw ba sah u Suraiji bad u Pukir blei La 
wanrah ruh ia u Pukir blei ban kyrshan ia u mawdong 
balai jong ka plot, u Jan. U Pukir blei u long u nonglaw 
u nongloit i'a ki syrdoh kiba la thain bha ha kaba pynkylla 
khongpong i'a ki jingjia sha khmat. La pyni ba u Pukir u 
la i'arap i'a u Suraiji ban thorn pyrshah i'a ki bor jadu kiba 
sniew kiba la bat da ka Madina bad u Shamarkhan. Lyngba 
ki bor bamaia u Pukir blei, ka Madina ka la duh noh ia 
ki bor jadu kiba don ha ki sati jong ka. Kim lah ban trei 
kam shuh kumba mynshwa, kumjuh ruh u kuboit u 
Shamarkhan uba u ju teh ha u niuhthong um don shuh. 
la u Jan ruh la pyllait na ka jadu ka Madina, hynrei la 
pynmatlah i'a u da ka um na u luta jong u Pukir. Ynda 

u Jan u la wan phai sha la i'ing um shem shuh ia ka Jani, 
u kpa jong u ruh um khot shuh Ta u ha i'ing namar ba 
u la beh la ka Jani. Ka Madina bad u Shamarkhan ki 
la ngat ha ka shitom, kim lah pyllait shuh la lade, namar 
kata ka lanot ba la phah da u Pukir blei ka long kaba 
kham khlain ban Ta ka bor jadu kaba ki ju pyndonkam. 
Kumta kim don lad shuh da kumwei bad ki la Tadung Tap 
kylla iwei Ta iwei. U Suraiji pat u la leit sha i'ing u Jamindar 
ban i'athuh shaphang ka jadu ba u Jan u la ngat ha ka 
Madina. Ha ka jingmatlah, u Jan ruh u la Taid wir ban 
wad Ta ka Jani ryngkat ki jingbabe kylla. Ka jingdon jong 
u Pukir blei ka i'arap pat kumno ban wanrah ia ka jingkmen 
ha ki nongpeit kai; ka pynjah ruh Ta ka jingsyier mynsiem 
kaba don baroh shi katta. 

Ka bynta kaba kut jong ka pdeng ka bteng pat sha 
ka bynta kaba kut jong ka plot haduh bakut ka drama hi. 
La pyni ba ka Madina bad u Shamarkhan ki la i'oh la ka 
bainong kaba sniew. Ha kawei pat ka liang u Jamindar 
Sapono u la sngewsih kthang ba ka Jani bad u ksiew ki 
la phet wir. La bteng pat i'a kaba kut jong ka jingjia da 
ka jingiakynduh biang u Jan bad ka Jani, kaba la i'ohsngew 
ia u ba u rwai ha khlaw, hangta hajan ka krem ba shong 
u Pukir blei. Ka Jani ka la map pat i'a u Jan bad i'a ki 
khmat ba matlah jong u la pynpeit pat da ki bor mai'a u 
Pukir blei. Hadien kata la pyni'akynduh ruh i'a u Jan bad 
u kpa jong u u Sapono, u khun bad u Suraiji. 

Namar ba u nongthoh um kwah ba kane ka drama 
kan kut ha ka shem pap, kumta ka bynta jong ka poetic 
justice shwa ban kut ka drama ka long kaba kongsan eh 
hangne. Kane ka bynta ka la ai rong ai rup shuh shuh 
Ta kane ka drama ha kaba i'a ka plot jong ka la pyntyllun 

haduh ba kan kut ha ka bha ka miat kumba la kdew Kata 
na ka liang u Jan bad ka Jani kum ka plot pdeng da ka 
jingkyrshan u Pukir blei bad u Suraiji Katba Ta ka plot 
kyrshan II (Madina-Shamarkhan) la wanrah ha ki Ta ka 
lanot haduh ba kim lah khie khlieh shuh bad ka jinglap 
ka ap Ta ki 

Kane ka drama ka don ia ka snap jong ka shem pap 
shwa ba kan kut Ym namar ba la Tap u Shamarkhan bad 
ka Madina, hynrei namar ba u nongthoh u la wanrah ia 
kawei pat ka bynta kaba kongsan ha ka drama Kata ka 
dei ka anagnorisis ne ka jinglap dien ia ka jingshisha, ha 
kaba ka Madina ka la lap dien ba ka la bakla bad ka la 
sngewthuh ba ka jadu ka la trei kylla ia ka. Ka la kwah 
ban kylla kaba mut bad ieh noh ia ki kam sniew baroh; 
kam kwah spah shuh hynrei ka la kwah ban im pat kum 
ka briew kaba bha Ka la sneng ruh ia kiwei ki tyngshop 
ka drama kum u Does bad u Noren, ba ki ruh kin ym 
bud Ta ki nuksa jong ka bad ki dei ruh ban kylla kaba 
mut katba dang biang ka por Hynrei long Ieh nohei i'a 
ka Madina ban kylla kaba mut namar ka por ka la dier 
i'a ka; kumta ka Madina ka hap ha ka lanot haduh ba kan 
da Tap 

Ka jingbishar ia ka plot jong kane ka drama ka pynlong 
i'a ngi ban kynthoh ba u nongthoh u long uba tbit ban 
buh beit buh ryntih Ta ki jingjia Kumba la kdew shakhmat 
ka plot jong kane ka drama ka tyllun ha ki lai tylli ki mawdong 
ba la stah bha, ba lada ngi weng noh tang uwei na ki 
ruh ka drama ka lah ban dkoh Tang kawei ka jingduna 
bad kata ka long ba u nongthoh u buh kynrum kynram 
i'a ki scene bad u khlem phiah i'a ka drama ha ki act kumba 
Ieh kiwei pat ki nongthoh drama. Ki jingjia ha ka plot ki 

long shisur namar u nongthoh u Tathuh beit Ta ki jingjia 
ter ter lyngba ka plot kyrshan I, plot kyrshan II bad ka 
plot pdeng Wat lada ka paw kumba ka sohsat ka thain 
hashwa ban poi sha ka climax, hynrei Ta ki jingjia la wanrah 
beit da ki bor bamaia Kam don Ta ka hamartia kaba biang 
lyngba u/ka tyngshop-puron pdeng. la ka law sohsat ruh 
la wanrah hi da ki bor bamaia jong u Pukir, ym lyngba 
u/ka tyngshop-puron pdeng. Ym tohi ruh ia ka jingi'aksaid 
u tyngshop pdeng lane ka puron pdeng kumban law Ta 
ka sohsat Hynrei hadien ka climax, ki jingjia ki tyllun stet 
bha haduh katta katta bad poi belt sha ka jingkut tang 
da ka jingdon u Pukir. 

Halor kitei ki nia ba la kdew lah ban pynkut nia ba 
kane ka drama ka don la ka plot lai dong kaba paka, ka 
dei ka plot shisur kaba bha Ka kynthup ha ka Ta ki ar 
tylli ki form ka drama, kata ka tragedy bad ka comedy. 
Hynrei u nongthoh u la pymasnoh lang la ki lyngba ka 
plot kaba kynthup ia ka tragic plot bad ka comic plot. 
Kumta kane ka drama ka kut ha ka suk ka sain bad ka 
bha ka miat bad lah ban khot ia ka da ka tragi-comedy. 

Ka Jinglong Ki Tyngshop 
Ki Puron 


/Tk ^H.W.Sten, u la mait phang ha ka Shaphang 
vSw M Ka Novel , ba ha ka novel ne drama don ruh 
l/€/k\ nongshong shnong kat kum ba la bhah da 
u nongthoh. la kita ki nongshong shnong ka pyrthei shu 
thaw la khot ki tyngshop i'a ki shynrang bad puron pat 
ia ki kynthei. la katei ka jingtyrwa la leh da u H. Elias 
naduh ka snem 1936 bad ym shym la don jingujor pyrshah 
bad kiba bun ki nongthoh Khasi ki la pyndonkam kumta. 


Ha kaba iadei bad ka jinglong ki tyngshop ki puron, 
to ngin i'atip ba kane ka kyntien jinglong ka Taryngkat bad 
ka character jong ki English lane ethos jong ki Greek. 
Baroh ar kitei ki kyntien nongwei, ki kit ar jingmut kata 
“ka jinglong ki briew” bad “ia ki briew hi”. Ha ka ktien 
Khasi ka shai bacj lah ban pyniapher, lada mut ia ki 
nongshong shnong ka novel ne drama ngi khot ki tyngshop 
ki puron ; lada mut pat ia ka jinglong jong ki, ngi ong ka 
jinglong ki tyngshop ki puron v . Kane ka kyntien “jinglong 
ki tyngshop ki puron” ka kynthup ha ka ia ki kam ba la 
ai da u nongthoh, ki jingkren ba la bsuh da u nongthoh, 
ka bor pyrkhat, ka thong kaba ki don bad ruh ia ka jingsngew 
jong ki. 

Kaba shon jingr 
ki puron ki Toh Ta ka 
u nongthoh. Kata ka kam ka dei ban lasyriem bad pyrthttf 
bud bad ka jingim briew kaba shisha ka pyrthei kaba i 
nongthoh u mut dur. Lada ka long kumta, kata ka mu 
ka pynbiang Ta ka jingdawa ba ka kamram ka literature 
ka long ban batai Ta ka jingim. La khmih lynti ruh ba k 
tyngshop ki puron ki dei ban long kiba im kiba khih kurr 
ki briew kiba shisha wat la ki don ha ka khana shu thaw 
Lada pyni Ta ka rukom im ki briew kiba shisha, kan pynkhih 
jingmut Ta ki nongpule ne ki nongpeit kai ba ki lah bar 
mutdur Ta lade lyngba kita ki tyngshop ki puron. Ki tyngshop 
ki puron ki dei ban pher uwei na uwei pat, kum ha ks 
riam ka beit, ka kren ka khana bad ha ki rukom pynkyrpanc 
kiba u nongthoh u la pynkup pynphong ha ki. Teng tenc 
ki tyngshop ki puron ki Teng ha ka jaka u nongthoh hi wal 
la bunsien ki kren pharshi shaphang ki kam bad ki jinglonc 
ka pyrthei kaba shisha. Ka jingthoh u Humphrey House 
ba la pynkylla Khasi da u H.W.Sten ka ong, “u tyngshop 
u long u soh uba mih na ka kam. "6 Ka jingthmu katei 
ka jingong ka long ba u tyngshop u dei ban don ka kam 
ba la bhah ha u da u nongthoh. Ka kam u tyngshop pal 
ka dei ban long ka jingmih lyngba ki jingsngew jong u 



tyngshop kiba lah ban pyni ha ka action. Kita ki jingsngew 
ki lah ban long ki jingsnae^lpg ki jingsngewbha, ki 
jingsngewieit, ki jingangnu«flS§cl baroIrKjiait jingsngew kiba 
u nongthoh u kwah b^’ai ba ki tyngsrfep.ki puron kiba 

u la thaw. / . - * * 

I AcMt** X 

Ha kaba Tadei U9d fcana «gi lah b kubur bad u 
Hudson ba ka jingdon^m jong ki tyngrffbfS ki puron ha 
ka drama ka Taryngkat KJd k a jingdo(\<£am ka plot. Kat 
kum u Aristotle, ka plot jiaka kaba kham 

kongsan bad Ta ka jaka ba ar pat la bat da ki tyngshop 
ki puron. U Hudson u thoh kumne, "Characterization is 
the real fundamental and lasting element in the greatness 
of any dramatic work. ’7 Katei ka jingong ka mut ba ki 
tyngshop ki puron ki long ki bynta ba kongsan bad ba 
laineh ha ka jingpynkhraw jong kano kano ka rukom drama. 
U Hudson urn Tahap jingmut satia bad ka jingsngew u 
Aristotle uba pynkhraw ia ka plot ban fa ki tyngshop ki 
puron. Sa uwei pat u kritik ka drama, u FL Lucas u thoh 
kumne: 

We cannot live without a skeleton but we can live 
without any higher intellectual life; yet the most su- 
perfine skeleton is a minor blessing compared with 
the infinite possibilities of intellect and character.8 

Na katei ka jingong, u FL. Lucas, u pynksan shuh 
shuh i'a ka nia ba u briew um lah ban im khlem ka shynrong 
shyieng. Hynrei ngi lah ban im khlem kano kano ka jingshem 
phang ba kham halor ka jingim, katba ka shynrong shyieng 
ba khlain bor ka dei ban pyniapher, haba ianujor bad ka 
jinglah pynbud jong ka jingstad bad jinglong. 

Lada ka jingong u Lucas ka thew fa ka shynrong 
shyieng kum ki tyngshop ki puron, ka shai ba u Lucas 
u 1'ahap nia hi bad u Hudson ba ka plot hi tang ma ka, 
kam lah ban 1'eng khlem ki tyngshop ki puron lane ki 
.tyngshop ki puron khlem ka plot. 

U Hudson u ban shuh shuh ba u nongthoh drama 
u dei ban leh ha kata ka rukom ba ki tyngshop ki puron 
ki dei ban foh bynta kat kum ka bhah ba la mang ha ki, 
ha ki katto katne ki bynta. U nongthoh u hap ruh ban 

pyrkhat i'a ka jingtyllun ka khana jong u. Hangta ngi shai 
shuh shuh ba ki tyngshop ki puron kim long kiba Toh mon 
ha ka drama namar la teh la khUm Ta ki da u dieng kot 
jong u nongthoh hi. Ki long ki jingthaw jong u nongthoh 
bad ka shong ha u ban mang lypa ia ka rukom leh (act), 
rukom kren (dialogue), ka rukom puson (thought) bad ruh 
ia ki jingsngew (emotions) jong ki. Dei hangne ba u 
nongthoh u hap ban mut dur lypa kumno ban pynbiang 
ia ka drama da kaba pynwan dur lyngba ki kam jong ki 
tyngshop ki puron Dei na kane ka daw balei ka bynta 
jong ki tyngshop ki puron (characterization) ka dawa ia 
ka jingstad bad jingbmah u nongthoh. Don ki khen ba 
ki tyngshop ki puron ki long ki shyntur (mouth piece) jong 
u nongthoh hi. Kata ka mut, ba ia ka khubor jong u 
nongthoh la pynpaw da ki tyngshop ki puron. U A.Nicoll, 
halor kane ka mat u thoh kurnne: 

The dramatist works with words, but they are the 
words he puts into the mouths of characters designed 
to be interpreted by actors before the audience.9 

U nongthoh drama u trei da ki kyntien, hynrei ki long 
ki kyntien kiba u la buh ha ka shyntur jong ki tyngshop 
ki puron ba la ai dur ban batai da ki nongialeh kai ha 
khmat ki nongpeit kai. 

Kumba la kdew shakhmat, haba u Aristotle u ai jaka 
kaba ar i'a ka jinglong ki tyngshop ki puron ha ka drama, 
bad i'a ka plot pat ka bynta kaba kongsan, u pynktik jingmut 
i'a bun ki kritik ka thoh ka tar khamtam lei lei ki kritik ka 
drama. Lada ym don tyngshop ne puron kumno ka plot 
kan tyllun? i'ano yn pyrthuh kum ka jingim kaba shisha? 
Lah ban pyni nia ba kumba ka plot ka long u budlum jong 

ka drama ne novel, kumta ruh ki tyngshop ki puron bad 
ki kam jong ki ki long hi ki shyieng ki shruh ban kyrshan 
Ta ka doh met jong ka plot. 

U F.L. Lucas, sa shisien pat u pyrshah bha ia ka nia 
jong u Aristotle ha kaba iadei bad ka jingai jaka ia ka plot 
bad ki tyngshop ki puron. U thoh kumne. 

Again and again, it seems to me, play or novel can 
fail because its public vainly asks - "where is the 
character - or characters - towards whom I arn to 
feel interest, intimacy, sympathy?” - That sympathy 
which remains one of the most vital things in litera- 
ture How dull, too, is history or biography if the 
author lacks the gift of portraying personality 1 0 

Halor ka nia ba la kdew da ki kritik ka drama, la 
sngewthuh shai ba ki jingsngew baroh ki shong eh ha ka 
jingdon |ong ki tyngshop ki puron. Kaba shai ka Iona ba 
u nongthoh drama u dei ban don ka buit thoh ba ki tyngshop 
ki puron kim dei ban kah syrngiew 1 a ka plot lane ka plot 
la ki tyngshop ki puron khnang ba kan ym pynsmew dur 
kawei ia kawei pat 

Ki Jait Tyngshop - Puron: 

Don ar jait ki tyngshop ki puron (i) ki tyngshop ki 
puron ba shisur (flat character) bad (ii) ki tyngshop ki puron 
ba pura (round character) U E M Forster ha ka kot Aspects 
of the Novel (1927), u pyndonkam la ki kyntien (term) 
thymmai haba u pymapher ia ki flat na ki round character 
la ki flat character , u khot ruh la ki da ki type lane ki two 

dimensional. U Forster, u thoh ba kine ki jait tyngshop 
ki don tang ia ka dur bad jinglong ba shisur, ym don 
jingiathuh bniah shaphang jong ki bad lada la batai ruh 
ka long tang shi senten Ki tyngshop ki duna ka bor 
pyrkhat bad kim don ha ki ia ka jinglong tynrai; kim wanrah 
ia ka sorsa ne jingpynsyier mynsiem Ki shaniah ha kiwei 
ban rai na ka bynta jong ki bad kim don jabieng, bor 
sngewthuh, ban rai. leu sian bad ban laksaid ha kano kano 
ka khim Dei hangta ba ki long shisur bad kham bunsien 
ki tyngshop bina ki ladei dur bha ban long ki fiat character. 

Ki round character pat ki pher bak-ly-bak na ki flat 
character Kine ki long ki tyngshop ki puron kiba sian ka 
buit. kiba don jabieng bad Ka bor sngewthuh, kiba lah ban 
taksaid da lade ha ka j.ngim bad ki don la ka thong ban 
rai hi da lade Ban iop ia kata ka thong kim shaniah ha 
kiwei ban rai kurnba leh k : * flat character. Teng teng ki 
pyni ba ki khlain ka bor p/rkhat, ba ki jop ia ki jingeh 
ba ki lakynduh bad teng teng pat ki Hot bad ki shah jop. 
Kine ki tyngshop ki puron ki sngewbha bad ki sngewsih 
kat kum ki khen ba ka nngiathuh khana ne drama ka dawa. 
Ki pynkyndeh mynsiem h pynlyngngoh bad ki pynhun ia 
ki nongpuie ne nongpeit kai lyngba ki kam jong ki. Kum 
kine ki tyngshop ki puion ki lasyriem shibun bad ki briew 
kiba im kiba khih ha Ka pyrthei kaba shisha. Kaei kaba 
suk eh ban bishar ia ka jinglong kine ki tyngshop ki puron, 
ka dei ka kam ka jam kaba ki pynpaw ha ka plot ka drama 
khamtam eh ha ki plot kyllair (complex plot) kum ha ki 
plot ka tragedy . Ki nongpuie ne nongpeit kai, ki lah ban 
bishar kino ki tyngshop ki puron ki long kiba pura bad kiba 
lah ban long tyngshop ne puron pdeng. bad kiba kum kino 
pat ki tyngshop ki puron shisur kiba lah ban klet noh tang 
hadien shipor. 

Te khatduh eh shwa ban pynkut ia kane ka bynta, 
ngi dei ban kynmaw ba u nongthoh drama ne novel u dei 
ban nang ha kata ka rukom ban pyni'apher ia uwei u 
tyngshop na uwei pat lane ia kawei ka puron na kawei 
pat. Lah ban leh ia kane da kaba pynkyrpang ia ka kam 
j©ng ki, ki jingmlien, ka rukom kren bad ki kyntien ba la 
jied (chosen diction), ka rukom pynkhih met, ka dur ka dar, 
ka rynieng ka ryniot, ka riam ka beit bad bun kiwei pat 
ki buit ba u nongthoh u lah ban pyndonkam. la kine ki 
buit lah ban leh da u nongthoh hi ha ka novel da kaba 
batai hi, ne da kaba ai lad ia ki tyngshop ki puron ban 
iabatai ne da kaba shah ia u tyngshop ne puron ban batai 
hi da lade. Katba ha ka drama pat dei tang da kaba shah 
ia u tyngshop lane ka puron ban batai hi bad sa kawei 
pat ka lad da kaba ai lad ia ki tyngshop ki puron ban 
iabatai para maki. Kane ka rah shibun ia ka kyrdan jong 
u nongthoh ha ka liang ka jingairong airup bad ai kam 
ai jam ia ki tyngshop ki puron. U nongthoh ha ka drama, 
u kham shah teh pyrkhing ban ha ka novel namar u nongthoh 
ha ka drama um lah ban batai hi da lade ia ki tyngshop 
ki puron. Hynrei lah ban pynpaw madan la ka jingsngew 
u tyngshop ne ka puron da ka jingkren wei briew (solilo- 
quy). Kata kan pynpaw sha ki nongpeit kai ia kaba u 
tyngshop ne puron u pyrkhat hapoh jong u. Kane ka buit 
ka rah ia ka khubor sha ki tyndong skhor jong ki nongpeit 
kai bad ka bteng ia ka jingtyllun ka plot. Ka soliloquy 
ka iasyriem bad ka jingpyndonkam jong u nongthoh ia ki 
aside kaba u tyngshop u pynpaw ia ka jingsngew, jingpyrkhat 
bad jingthmu jong u. Kine ki long tang ban pyn'iohsngew 
ia ki nongpeit kai, ym ia ki para tyngshop - puron ha ka 
drama, -ia kane ka buit la pyndonkam kynrei ha ki Eliza- 
bethan drama, bad ha ka drama Khasi, U Baieit Donshkor, 
u nongthoh u la pyndonkam kynrei bha. 

Ka Bynta Ki Tyngshop Ki Puron Ha Ka 
Drama Ka Shangkhawiah Ki Rang 


Napdeng ki tyngshop kane ka drama, u Shamarkhan, 
u Suraiji, u Jan bad u Pukir blei ki long ki tyngshop kiba 
paw khmat. Kumba la kdew ha ka lynnong kaba II shaphang 
ka jingtyllun ka plot, la i'athuh ba u Shamarkhan u long 
uwei na ki mawdong ba paw bha ha kane ka drama. 
Khlem ma u ki jingjia kin ym tyllun beit kumba ki long namar 
u nongthoh u la mang lypa ba ki jingjia kin kiew ha ka 
action da ka jingdon u Shamarkhan bad ki bor jadu kiba 
u la ai ha ka Madina. Une u tyngshop u paw nyngkong 
eh ha ka scene 3 “Ka lew”. Kat kum ka jingbhah bad 
lingi'athuh u nongthoh ba ka Madina ka kren sop sop i'a 
u Shamarkhan Hynrei ha ka action te une u briew u paw 
naduh ka scene 5 "Ha ling Ka Madina”. Ka kren Ta u 
kumne, “Baba ale seh shane, shongkai”. (p.10) Na katei 
ka jingsot ka shai ba u Shamarkhan um dei u Khasi hynrei 
u dkhar uba kam khun Ta ka Madina. Une u dei uba kit 
khlieh lut na ka bynta jong ka. U kren ha ka kumne: 

Khun aiu phi puson? Aiu phi khuslai? Balei phim 

T'athuh fa nga? Nga don ma nga, wat ju sngewsih. 

Iathuh i'a nga. (p H) 

La sngewthuh na ka jingkren jong ka Madina ba u 
Shamarkhan um dei u kpa trai jong ka liaba ka ong, "Baba 
baieit, nga ieit i'a phi kum u kpa trai.” (p.11) Ha kawei 
pat ka jaka haba u Shamarkhan u ong kumne, “Nga la 
ieit Ta phi kum la ka khun ba da kha.” (p.11) 

Kumba la mail phang ha ka drama, u Shamarkhan 
um dei u briew uba bha hynrei u dei u briew uba sniew, 
u nongai jadu uba don ha lade !a ki bor jadu kiba u buh 
ha u kuboit. Dei ynda haba ka Madina ka la Tathuh ba 
ka mohini kaba u la ai ha ka kam trei kam shuh ba u 
Shamarkhan un sa ai ha ka ar tylli ki sati tama, kawei 
ha ka kti kadiang bad kawei ha ka kti kamon. U la batai 
ha ka kumne: 

Lada phi wieh Ta kane ha ka sha ne ka kiad, uta 
uba dih ia ka u la long kum u mraw jong phi. Un 
ieit ia phi bym *ah batai Un Yohi Ta phi kum ka pun. 
Katba phi ong un shu leh beit. Ym don nongshat 
nongkhein ym don stad ruh ba lah ban law shuh 
(P 12) 

Katei ka jingbatai jong u ka long shaphang kata ka 
sati tama kaba ka Madina kan deng ha ka kti kamon jong 
ka. Ka sati tama kaba kan deng ha ka kti kadiang pat 
ka don da kawei ka bor. U Shamarkhan u Tathuh kumne 

Kato kawei pat ka dei ka nonglaw. Phi tang shu wieh 
da kato pat, mar kumta un isih Ta phi kum Ta ka eit 
shisyndon. (p.12) 

Na katei ka jingsot la sngewthuh ba u Shamarkhan 
u dei u nongpynjot briew bad u miaw bam khun. Lada 
u la sngew khun Ta ka Madina, ngi khmih lynti ba un hikai 
bha Ta ka lane ba un ialam Ta ka sha ka lynti ba bha 
ryngkat ka sneng ka kraw. Ym dei ban Ialam Ta ka sha 
ka liew lep jong ka jingsniew bad jingjot. la ka jingsniew 
jong u la nang pynshisha haba kirn Ta burom shuh iwei 
Ta iwei hynrei ki Tadih kiad lang bad ka sngewbha lang 

suda. La pyntreikam i'a kitei ki sati ar tylli ha u Suraiji. 
Nyngkong da kaba ka la pymeit ia u da kaba wieh Ta ita 
i sati iba ha ka kti kamon ha ka kiad kaba u Suraiji u 
dih; da kata ka la lah ban khring lut i'a ka spah bad ki 
mawkordor jong u U Shamarkhan u la kren pynroh i'a 
u Suraiji uba la wanrah i'a ka synduk thep ksiar ha ling 
ka Madina bad u da kyntiew skong ruh i'a u ba “ u dei 
shisha u khun jong u nongkhaii mawkordor.” (p.27) Ynda 
ki la i'oh pynum lut ia ka spah jong u baroh, ka Madina 
ka la loit la law pat da ka sati na ka hang kadiang ba 
un isih ia ka U Suraiji u la lap i'a ka |ingshisha ba ka 
Madina ka dei ka thei dakaid threw spah 

Ka jinghukum bad jingbthah jong u Shamarkhan i'a ka 
Madina ban pyllait noh la u Suraiji namar ba ka hap ban 
pyrkhat i'a kaba dang bun shakhmat. Kane ka nang pynpaw 
shuh shuh i'a ka jingsmew jong u kum u nongpynjot Ngi 
lohi i'a ka jingthmu jong u haba u ong, “Ngan burieh ma 
nga la kine baroh, loh u wan wad biang... ngi don kam 
ban khreh da ka pistol ” (p 28) U Shamarkhan u dei ruh 
u riewthok ‘riewshukor haba u la ujor pyrshah ia u Suraiji 
ha u Jan. U iathuh ba u kthaw u Jan u dei u nongpynjot, 
u mrad bad hana ba u sngew triem wat ban kynmaw ruh. 
(P 57) 

Haba u Jan u la leit sha iing ka Madina ban wad i'a 
la u kthaw, u Shamarkhan u la kyrpad i'a u ban leit on 
baiskop i'a ka Madina, da ka jingthmu ba u Jan ruh un ngat 
ha ka jingriam jong ka La ai jadu ia u Jan ha ka sha 
namar um ju dih kiad. U Shamarkhan u la thikna ba u 
Jan u la ngop ha ka Madina wat la u la kyntait ha kaba 
nyngkong ban leit on i'a ka sha baiskop. U la mih na Ting 
jong ka ban leit phai sha la Ting; hynrei u Shamarkhan u 
la tip ba tang ha shiteng lynti un sa wan phai bad leh Ta 


43 



kaba ka Madina ka kwah. Da shisha u Jan u la wan phai 
bad kane ka la pynkmen i'a u Shamarkhan, u Shamarkhan 
khlem ka jingsngewsih ne sngewtriem u la pyni'aluh la u 
Jan uba long u pyrsa kurim u Suraiji bad ka Madina kaba 
la long ka tnga u Suraiji. 

Ka jingawria ka long briew man briew u Shamarkhan 
ka paw shai ha ka drama namar u long u nongdie kynthei, 
lada lah ban pyndonkam Ta ka kyntien dalal ne pimp , u 
Shamarkhan u dei uta. U dei u nongpyni'akhalai bad u 
nongpynbyrngia tang ia ki kam sngewbha suda ryngkat bad 
ki kyntien kiba khor i’a ki briew Ha kawei ka jaka u kren 
kumne. 

Lada me dang sngew sarong ba me la don tyngka 
eh ruh, to ngin shu i'akhalai. Bym don u bym nud 
ruh u ksew! Sei lada me ianud. (p 66) 

Nangta shuh shuh, ngi i'ohsngew i'a ka jingkhlem akor 
ktien jong u haba u kren i'a u Does bad u Noren kumne: 

Khie me, khun ka ksew! Lap eit khluit, me ang? Shong 
bad nga. Pynbiang tang ka urn ha u luta ba ngan leit 
painkhana. Ngan ai ei ka bam. (p.66) 

Kitei ki kyntien ki pynpaw i'a ka jingkyreit jong u 
Shamarkhan uba khein poh i'a ki para briew. U sngew 
hangamei da ka spah kamai ei jong ka Madina lyngba ki 
kam byrsieh jong ka. 

La lah ban dro dur Ta u Shamarkhan kum u briew 
uba smew, uba lalot spah, uba khwan myntoi, uba ai jadu 
bad uba kyreit. Hynrei shwa ban kut ka drama, u nongthoh 
urn shym la ai lad ba kita ki jingsniew jong u kin jop ia 

ka jingbha. Lyngba u Suraiji, kat kum ki bor ba la ai da 
u Pukir blei, la lah ban pynduh noh Ta ka bor jadu u 
Shamarkhan katba u dang thiah ha Ting ka Madina. La 
pynsleh Ta u da u dpei bad la shim noh Ta u kuboit ksiar 
na ka khlieh jong u bad u Shamarkhan u la tyrha shadem 
hai shi hai bad u la pyrta, “Ani Blei 1 Ngam sngew neh 
ieng neh shong kata ka jingtyr ha shadem hai shi hai.” 
(p.84) Um lah law shuh ia kita ki jingkordit bad u la pyrta, 
‘‘Ngam lait shuh, ngam lait shuh. Balei ngam iap noh? 
ngam don buit don bor shuh Ka la nang jur nang jur 
kane ha nga. Ki pop. ki pop ai'u, Biel?’’ (p 85) 

Ha kane ka khyllipmat, u Shamarkhan um kwah spah 
shuh, u ong ha ka Madina, “Phan da ai da u briew, ruh, 
pham lah lait shuh. la nga bad pha, sa tang ba ngin jynjar. 
Khie shim la pha ka spah baroh. Nga ruh ngam treh spah.” 
(p 86) U Shamarkhan ha kaba khatduh u la sngew kumba 
un sa Tap, u la pynpaw pyrthei ia la ki pap kumne: 

Ngan sa iap, ngan sa iap Ah Blei! Shim noh Ta 
nga kloi Wat pynshitom than Ani! Ani! Kum ki 
shiah ki dung Ka khlieh ka ktha ka suh. Ani, Blei! 
Map noh. Shim noh Ta ka mynsiem jong nga Ki 
pop ki kylla bih, ki la bam kylla Ta nga. Blei! Shim 
noh ia nga Wat pynshitom than. Ani, Blei! (p.94) 

Ha kaba kut u Shamarkhan u la Tap ha ka shuri kaba 
u la dung Ta ka Madina Kum u tyngshop ba sniew ha 
ka drama, u Shamarkhan u la i'oh la ka bainong. Um 
shym la sngew ei ei namar u la pynpaw hi ba ki pap jong 
u ki la bam kylla Ta u. 

Lah ban pynkut nia namarkata ba u Shamarkhan. u 
long u tyngshop paw khmat ha ka drama Kb ShangkhswiBh 

Ki Rang. Kum u atiar ka Madina, ka jingdon jong u ha 
ka drama ka kyntiew ia ki jingjia ban pynpoi sha ka sohsat 
bad ka kliar duh (climax) ka drama, da kumta ka wanrah 
i'a ka jmgsngewtynnat ha ki nongpule bad nongpeit kai 
Lada u Shamarkhan bad ki kam jong u ki larap ban kyntiew 
ia ki jingjia ban poi sha ka sohsat, lah ban ring nia ba 
une u tyngshop u dei u tyngshop uba pura (round char- 
acter), u pynpaw Ta ka jingsianti jong u kumno ban pynsniew 
la kiwei pat ki tyngshop ki puron ka drama Ha kajuh 
ka por ruh u pyrkhat ban kamai spah khlem da pynshitom 
la lade 

Wat lada u nongthoh u khlem batai bha fa ka dur 
ka dar, ka ryni'eng ka rymot jong u Shamarkhan, ngi lah 
ban mutdur ba u dei uba la kham met faw namar ka 
Madina ka lah ban kam “baba” ia u Namar ba u nongthoh 
u khlem thoh la u kum u tyngshop Khasi paka, lah ban 
shai ba une u dei u kynja dkhar pathan aiu re bad ba 
u don i'a ka jait Khan. Ha kito ki por lah ban shem bun 
ki Khan kiba kum u Shamarkhan kiba ieng thad lad ha 
Police Bazar bad ha kiwei pat ki jaka paidbah. Ka jingdon 
jong kine ka long teng teng ban iakynduh kynthei bad teng 
teng pat ban ai ram ai shah i'a kiba duk kiba kyrduh khlem 
da buh ei ei hynrei ban siew tang fa ka sut kaba ki buh 
dor. Lada ka long kumno kumno ruh, u Shamarkhan u 
dei u dkhar kyreit uba la i'oh ban pyndonkam i'a ka Madina 
kum ka atiar jong u ha ka kamai byrsieh. Ka jingkren 
bein jong u i'a kiwei pat ki tyngshop ha ka drama ka nang 
pynskhem shuh shuh ba u dei u khar heh saipan uba khein 
kordor fa ka “um shi luta” ban leit painkhana ban Ta u 
para briew. Namar ba u nongthoh hi u jied da uta u 
tyngshop, ki nongpule bad nongpeit kai kirn lah ban ong 
da kumwei pat hynrei ban pynpaw ba ym lah ban weng 


46 



noh Ta u na ka drama, namar ka sohsat ka thain lyngba 
jong u bad ka Madina, wat la baroh ar ngut ki kut ha ka 
jingiap shwa ba ka drama kan kut. 

Lada ngi shim pat tang na ki kam jong u kiba lalam 
tang sha ka jingsniew i kumba u kham lahap dur ban long 
u flat character. Balei? Lah ban pyni da kine ki nia, kaba 
nyngkong, ka long ba u shu shaniah belt tang ha ka bor 
jadu ban pynlong briew la u bad haba kam trei kam shuh 
um lah leh ei ei haduh ban da tap syndon. Kaba ar pat 
ba u shu shamah ha ka Madina bad dei ma ka ka ban 
pynbiang la u ha ka kiad ne ka khalai ruh namar u la 
ri la ka kum la ka khun bad ba u la ai ia kita ki sati jadu 
ruh kiba lah ban trei kam. 

Wat la kitei ki ma ba la kdew haneng ki i kumba kin 
leng ban kyrshan ba u Shamarkhan u dei u tyngshop shi 
sur, pynban ngan pynpaw hi ba um dei u tyngshop shi 
sur, hynrei uba pura Ka nia kaba nyngkong ka long ba 
dei na u ba la pynkha la ka sohsat. Kaba ar, tang ka 
Madina hi kam lah ban thain sohsat haduh ban poi sha 
ka climax. Kaba lai. wat la u kham pynpaw tang fa ki 
kam bapoh, u nang pat ban hukum la ka Madina ba ka 
dei ban pynbieit da ka sati kamon ha kano kano ka por 
bad ban law noh da ka sati kadiang ha kano kano ka por 
kumba ka la leh la u Suraiji. Kane ka pynpaw ba u long 
uba sianti haduh katta katta Wat la u pyndonkam la ka 
Madina kum ka atiar jong u, hynrei u nang pat ban bthah 
bad hukum 1'a ka kat kum ka jingkwah jong u, wat la u 
dei ban pynt'ap briew. (p.28) 

U Suraiji: Une u long uwei pat u tyngshop ba paw 
khmat ha ka drama. U Suraiji u dei u khun jong u nongkhaii 

mawkordor. lah ban sngewthuh ba u long u briew uba 
‘riewspah. Ngi lap nyngkong eh i'a u ha ka scene 3 “Ka 
lew” (p.5). U don kawei ka khun kha ba u ri, kaba kyrteng 
ka Jani; kane ka khynnah ka dei ka khunswet. Na ka 
jingplie la ka drama hi, lah ban sngewthuh ba u Suraiji 
u la i'a ithuh ithaw bha bad ka Madina. Khyndiat lah ban 
i'ohi ia ka jinglong jong u ha kaba i'adei bad ka jingi'aieit 
bad jingi'ajuh Tajan jong u bad ka Madina. U Suraiji u 
paw ba u long uba dih kiad, uba khalai bad u ‘riewieit 
i'a ki kam sngewbha. U ju pynsyrwa ei ia ka spah ka 
phew ha Ting ka Madina namar ka khalai, ka put ka tem 
bad ki kam awria ki don lut ha Ting ka Madina. Une u 
tyngshop u la shah phnieng shangkhawiah ha ki bor jadu 
jong ka Madina Ka jingshisha ba u Suraiji u long u tyngshop 
uba kylla ka jinglong jong u ka paw shai ba u dom ia 
ka Jani haba ka iapyrshah bha bad u la ki jinglong ka 
Madina. U Suraiji u la iawer ia ka Jam ban leit ialam 
kai sha Ting ka Madina. La khmih lynti ba u kynja kpa 
u dei ban sneng ban kraw ia la ka khun ha ka lynti kaba 
bha, hynrei une u tyngshop u kwah ba ka khun kan ngat 
pynban ha ka shrip jong ka Madina. Ka bor jadu jong 
ka Madina ka pynshoh tyndep i'a u da ka jingieit bad u 
klet noh i'a ka dor ka khun ba sotti, ba nylla bad ba shida. 
U la mut ban phah i'a ka sha ka tyngam ka Madina, ka 
thei nuti ka thei dakaid. U da pynpaw ba ka Madina ka 
long kaba kordor tarn ha khmat jong u bad kaba u ieit 
eh. Ki jingi'atyrko hapdeng shi kpa shi khun ka la long 
kaba khluit bha bad ka la poi shaduh u pud ba u la ktah 
kti i'a ka; ka khun ka Teng skhem triang ha la ka nongrim 
bad ba kam treh ban i'akhleh bad ka ‘riewdakaid kaba kum 
ka Madina. U Suraiji ha ka jingbitar u la kren i'a ka Jani 
kumne: 

Khie noh pha Ngam kwah ban i'akren shuh bad pha. 
Ngan kynjat pynban, pnah thylliej, bam ei, poh jait, 
khlem rain, khie kloi. Ngam kwah ban peit Ta pha 
. . . loh nga shoh iap ia pha . . . Ngan beh noh 

shisyndon. Myntoi a'iu ban ri kum Ta kane ka tarn 

sneng. (p.10) 

U Suraiji hadien ba u la pyrkhat bha, imat u la mut 
ban kylla na ki jingsneng jingkraw ka Jani Ynda u la poi 
ha Ting ka Madina, u la pynpaw ba u la ngiah ia ka jingim 
sngewbha ba u la shu pynsyrwa ei ia ka spah ka phew 
baroh shikatta. U la pynpaw ha ka Madina ba um don 
spah shuh kum mynshwa. Pynban kita ki jmgsngew jong 
u Suraiji ki la ktik ia ka |ingmut jingpyrkhat ka Madina bad 
ka la sngewthuh ba u la sdang ban kyntait 'ia ka. Haba 

ka Madina ka la pan lei lei la uta u |ingdeng mawkordor 

ba ka deng ka Jam mynba ki la lakynduh ha i'ew, u la 
kyntait shisyndon ban ai ha ka. Hynrei ka Madina ka la 
sdang ban thaw buit kumno ban ioh pat ia u Suraiji ha 
kti jong ka Ka la pym buit da kumne da kumtai ba lada 
um don spah shuh, u lah ban shu bynda noh da ka i'ing 
khnang ba u lah ban ia khalai bad ka. U Suraiji u la 
kyntait ia kita baroh bad u la pynpaw ba um kwah ialang 
lok shuh bad ka namar ki kyntien sneng ka Jani ki sawa 
ha ki tyndong shkor jong u 

Ka jingkhraw u nongthoh ka long ban pynphai pat 
ia u Suraiji na ki kam babha ba u la thmu ban kylla kaba 
mut sha ka shangkhawiah jong ka Madina. Kane ka la 
pyrshang dohiap sa shisien pat ban jop ia u. Tang da 
ka kiad ba la wieh jadu na i sati tama, ka Madina ka la 
lah ban khring pat ia u Suraiji uba la ngat dong-ly-dong 
ha ki kti jong ka. Shi khyllipmat u Suraiji u la kylla jutang 

pat, u la pan map bad u la kular ba un pynhun fa ki 
jingkwah jong ka baroh. Kumta u la mareh thiaw sha 
la nng ban wanrah lut ia ka spah ka phew, ka ksiar ka 
ksah katba don na ka bynta jong ka. U la mut ban tan 
jubor ruh ia ka Jam ba ka dei ban leit bad u; bad ba lada 
ka leit la u ka dei ban leit bad burom la ka Madina ruh 

kumjuh Haba ka Jani ka la pyneh bad kyntait ban leit 

bad u, u la phah loit la u kpieng mawkordor na u ryndang 
jong ka bad u hukum la ka ban mih noh shisyndon na 
ling khlem rah tang iwei i jam jot ruh La jop ka Madina 
thiaw ban pynbieit la u Suraiji bad une la ka synduk ha 
kti u poi tiap sa shisien ha ling ka Madina. Nyngkong 
eh u la theh lut la ki mar kordor katba don ha kata ka 
synduk ban pyni ha ka Madina bad ia u kpieng mawkordor 
pat ban pyndeng da la ki kti ha lyndarig jong ka U da 
lathuh khyllew, “Nga la beh la ka Jam na ling bad uto 
u kynjri nga la shim noh bad nga ai ia phi " (p.27) 

Hadien kane u Suraiji u la shah ai pat da ka jadu 

pynisih bad la loit noli 1 a ka jadu jingieit sa da shi klat 
ka kiad ba la wieh da ka kti kadiang Hangta kyndit bynriew 
u Suraiji, u la iohi ia ka Madina kum ka ksuid lap ba 
ishyrkhei ban peit bad u kynmaw pat ia ka Jani ka khun 
lui lui ba shida jong u kaba u la beh noh na ling. U la 
mih na nng ka Madina da ka jmgbitar bad u da kular ba 
un sa wan pynlap ia ka. lada um lap shuh ia ka Jani 
Kumta u la mih ban leit phai sha ling ka Madina ban leh 
i'a kaba u kwah: hynrei u la iakynduh noh ia uwei u Pukir 
blei tang ha shiteng lynti. Uta u Pukir u la sneng la kraw 
bad iathuh ia ki jingshisha ka jingim U la lathuh ruh ba 
ka Jani ka shongsuk shongsain ha nng u Jamindar Sapono. 
U Suraiji u la sngewhun ban iohsngew la kata, u la kloi 
ban klet noh ia ka spah kaba u la ai ha ka Madina; u 

la kloi ruh ban leit bud la uta u Pukir ban im noh ka jingim 
kaba hok bad kaba bha Ka jingkylla kaba mut jong u 
Suraiji ka long ban wad tang ia ka lynti ka hok bad ka 
jingshisha. 

Ha ka scene 9 “Khlaw I” la iohi pat ba u Suraiji u 
la lakynduh la ka Jam kaba u kwah ban iohi baroh shikatta. 
Haba u lohsngew la ki sur pangnud ba mih na ka Jani 
kaba la rwai shempap, katno ka ktah la ka mynsiem )ong 
u da ka jingsngew synei Hynrei da ka jingiarap u Pukir 
blei uba la pym lut la ka dur ka Jam lyngba u luta, u la 
lathuh ba ka Madina ka la pynpt la ka jinglong tnga long 
khun u Jan bad ka Jam U Suraiji u la lah ban law ia 
ka jadu na ka Madina bad u Shamarkhan lyngba ka bor 
bad ka jingbthah u Pukir blei U la pynsleh la ki da u 
dpei bad u la shim noh ia u kuboit ksiar bad ki sati jadu 
na u Shamarkhan bad ka Madina Nangta u la loh ruh 
ban pyndih la u Jan da ka um na uta u luta ba ai u Pukir 
haduh ba u Jan u la kylia matlah 

Shwa ban kui ka drama, la pym ba u Suraiji u la 
leit khrong sha nng u Sapono bad lap la u Jan bad lathuh 
ha u ba ka Jam ka la lap bad la tep noh la ka bad i 
khun da ki nongkhrong U la pynithuh tang ha u Jamindar 
ba u dei u Suraiji. u kthaw jong u Jan U la sngewsynei 
la u Jan, namar u tip ba une ruh u la ngat jadu kum ma 
u hi U Suraiji u lathuh ha u Jamindar kumne: 

Nga ruh nga la ngat kum u khun jong phi ha kane 
ka jadu ka Madina ba ai u Shamarkhan bad nga sa 
ngiah ia kane ka pyrthei. Nga sa leit bud ia une 
u Pukir Blei ban shu im bad u Blei. (p.89) 


51 



Kitei ki kyntien ki kyrshan nia ba u Suraiji um dei 
uba sniew, hynrei la pynlong Ta u ban kylla ha ka jinglong 
namar ba u la ngat ha ka jingthala ka kiad, ka khalai bad 
khatduh eh ha ka jadu ka Madina Kum u tyngshop lah 
ban lohi la ki jinglong tlot ha ka long briew man briew 
u Suraiji bad ki bor pyrkhat jong u. Um lah ban pynshong 
nia da lade Ta kaba bha bad kaba sniew. Kaei kaba ka 
Jam ka pyni ha u, um T'ohi ba don jingbha ei ei hangta 
Ka jabieng jong u ka. long kum ka jong u khynnah rit. Ka 
Jani ka kren ha u kumne: 

Pasan phim la don sanphew snem? Kwah ban Takren 
bad phi kham slem bad shibun kiei kiei. Hynrei phi 
long kum uba dang san snem. Phim don dohnud, 
phim don jabieng. Nga isynei. (p.10) 

Haba bishar Ta une u Suraiji u paw ba u long u 
tyngshop shisur uba im ha ka pyrthei drama bad uba shah 
khyrwait shipor ha ki jadu jong ka Madina. Hynrei u la 
kylla bha hadien ba u la lait na ki jadu jong ka. U long 
u atiar jong u Pukir blei ban wanrah ia ka hok pyrshah 
Ta ka pap Wat la u nongthoh u mut ban pynlong Khasi 
Ta une u tyngshop, pynban lah ban sngewthuh ba ka kyrteng 
bad ki kam hi ki sma dkhar Ka nia ban kyrshan ka long 
ba u Suraiji u ri Ta ka khun u para, kaba ha ka dustur 
ki dkhar (patrilineal system), ki kpa ki kham don ka jingkit 
khlieh T'a ki khun ki kti bad ka jait ka kynja. Lada ka Jani 
ka dei ka Khasi, ki kur jong ka ki la dei ban ri Ta ka ym 
u Pasan jong ka. Ka jingleit bud jong u Suraiji Ta u Pukir 
ruh ka kyrshan nia ba ki Hindu ki don ki kynja Pukir Ta 
uba ki shaniah ba u lah ban leh bha Ta kiba shem lanot 
lada ki kloi ban kylla bha kum u Suraiji. Halor katei ka 
nongrim lah ban kdew ba u Suraiji, wat la u paw kum 

u tyngshop shisur hynrei u don pat la ka kam ba kongsan 
ban leh ha ka drama; ym lah ban weng noh i'a u na ka 
drama namar dei lyngba jong u la lah ban wanrah i'a ka 
tarajur jong u nongthoh Dei ma u ruh uba long u atiar 
jong u Pukir uba la lah ban pynduh thiaw i'a ki bor jadu 
jong u Shamarkhan bad ka Madina. Dei ruh na u la 
sngewthuh ba u Jan u la ngat ha ka jadu hadien ba u Jan 
u la matlah. Khatduh eh lah ban kdew ba lyngba u Suraiji 
la lah ban sngewthuh i'a ka jingbyrsieh |ong ka Madina ha 
ka kam shongkha shongman Ha ka jingshisha ka dustur 
Khasi ka khein sang ba ka kiaw kan iapoi bad u pyrsa kurim 
hadien ba la phet u kthaw Kumta lah ban pynkut nia ba 
u Suraiji wat la u long u tyngshop shisur hynrei u long pat 
u tyngshop ba ka drama ka donkam la u. 

U Jan: U Jan u dei uwei pat u tyngshop ba kongsan 
ha kane ka drama U paw ha ka drama naduh basdang 
haduh bakut, u Jan u dei u khun marwei jong u Jamindar 
Sapono Kat kum ka jingbatai jong u nongthoh, u Jan u 
dei u khynnah u bym da koit da khiah bha. Kumta u la 
dei ban leit bam Iyer sha lum sha wah da ka kjat bad ym 
da ka kali kumba la bthah da u doktor U nongthoh uba 
tbit bunsien u ju wanrah ba kawei ka jingjia kan pynkha 
shuh shuh sa i'a kawei khnang ba ki shalyntem ka khana 
kin tyllun. Kumta ruh lah ban ong ba ka jingleit kai lum 
leit kai wah u Jan ka phawer jingmut lypa i'a ki nongpeit 
kai bad ki nongpule ba u Jan un sa iakynduh i'a ka Jani 
kaba dang leit tong um na shyngiar. Ha ka jingiakynduh 
jong ki, la sngewthuh ba u nongthoh u la buh i'a ki kyntien 
biria da kaba pyniakren i'a u Jan bad ka Jani kumne: 

Jani: Are* (Shim) Mano ba wan pret jain kumne: 

ne klet i briew mo kumne! Ngan leh kumno? Ngan 

buh ne ngan rah (p.10) 

Na katei ka jingkren ka Jani u nongthoh u la Tathuh 
ba u Jan u la mih kynsan kynsan bad pynphai ktien da 
kaba ong, “Haoid kein. Wa, ynda rah ruh yn lei? Rah, 
rah kein.” (p.20) Kane ka jingkren u Jan sngew kumba 
u Jan u kren lyngkut hynrei kitei ki kyntien ki pynsammut 
ynda haba u Jan u kren shuh shuh kumne, “Phim shym 
mut rah seh, nga tip; tangba phi shu mut ban tuh ei.” (p.20) 

Katno kan long ka jingleh rain i'a ka kynthei briew 
ban shu shah kynnoh tuh ei khamakha ha u samla briew 
uba kam pat ju iohi tang shisien ruh Haba ka Jani ka 
la kyn-yiw ba ka ong ba karn shym mut tuh, hynrei ka 
kum iuh da ka kjat. U Jan u la nang pynleh rain shuh 
shuh da kaba ong kumne 1 

O, pleng 1 Da ito i kjat jong phi ruh phi la iuh seh 
mo? Shish, da ka kjat phi la Tuh, ngam treh phong 
shuh. Phi dei ban siew shisyndon Siew 1 (p 20) 

Na kitei ki kyntien ngi lah ban sngewthuh ba u Jan 
u la thlia Ta ka Jani namar ba u itynnat ia ka ba ka leh 
rain bad ka leh tieng. Hynrei kaba shai hi te ka paw ba 
u Jan u la shoh jingieit tang mar shisien iohi Ta ka Haba 
ka Jani ka la kyn-yiw bad ong, “Ine i bah iba la sniew 
sohsat! I shu phah siew, ngan siew na ei? Shu kynnoh 
tuh. Map noh seh, jait ba shu kum bakla. Phim lah ban 
map.” (p.20) Ka Jani ka la kloi ban pan map ruh hynrei 
u Jan u la pynbud pynban da kine ki kyntien: 

Map, map, sniew sniew. Mano ban map shuh? Mano 
ba sniew? Kynthei briew shaduh shane wei briew! 
Kloi Tathuh phi shong hangno? Iohi i'a ka Ting nangne? 

(p.20) 


54 



Haba bishar Ta ka jinglong u Jan na kitei ki kyntien, 
ka pynshai Ta ki nongpeit kai bad ki nongpule ba u Jan 
u nang ban biria dei por la ka kynthei. Hynrei u kham 
khein kor pat Ta ka burom ka ijot jong ka ban pynpaw 
ha ka Jani ba ka kynthei briew kam ju kham poi sha ki 
jaka kynjah wei briew Hadien ka jingkylli Ta ka jaka shong 
jong ka, u Jan u la pynpaw ba u don jingthmu ban Takynduh 
pat bad ka ha ka sngi kaba bud. 

Khnang ban wanrah la ka jingkyndeh shadem ha ki 
ar ngut ki samla kiba Takut ban Takynduh nyngkong (first 
date), u nongthoh u khlem ai lad Ta ki ba kin Takynduh. 
Ka daw ka long ba ka Jani ka la shah beh noh na Ting 
ha u Pasan jong ka u Suraiji Ha kata ka sngi kaba ki 
la iakut u Jan u Tai ap sah Ta ka Jam ha shyngiar tongum 
bad u khlem poi Ting shuh. U la wad ruh Ta ka kylleng 
hynrei u khlem poi pyrkhat ba ka la poi pynban ha Ting 
jong u da ka jinglalam u Thakur uba wad nongtrei Ting. 
Ka jingkyndeh shadem u Jan ka bym don pyrthei shuh; 
u dap da ka jingsah nud haba u khlem Takynduh Ta ka 
Jani kumba la Takut. U la pyrkhat ba u la shah thok bad 
ba ka jingieit ka lah ban pynkyndeh shadem Ta u. U kren 
wei briew kumne, “Kane, te, ka ban Tap! U Khoka ruh 
ngam lap, ito i kong Jam thok ruh ngam lap. Ngan leh 
noh kumno.” (p.33) Na kine ki kyntien la sngewthuh ba 
u Jan um suk shuh ka mynsiem ba u khlem Takynduh Ta 
ka Jani bad u Tai wad lad ba u dei ban tip shano ka don. 
Hangta u la poi Takren bad u Comick A.R.P. uba dei thoh 
kyrteng na ka bynta ka rashon. U la kylli bad phah peit 
Ta ka kyrteng jong ka Jani hangno ka don. Ynda uta u 
A.R.P. u la wad bad lap Ta ka kyrteng jong ka Jani ha 
ka nombar 108 ha Ting u Jamindar, bad ki kyrteng ki long 
kumne - u Sapono, u Jan, u Thakur bad ka Jani ki don 

lang hangta. U Jan u dang mut ba uta u briew u la bieit 
khamtam haba la i'athuh ba la phah wad pulit Ta u Jan 
ba u la jah na ling. 

Ka jingshoh jingieit jong u Jan ka la pynsngewsih la 
u haba u la hap ban wanphai pat sha Ting da ka jingduh 
jingkyrmen. U la kren wei briew ryngkat bad ka jinglynga 
jingpisa jingmut haba u bynniaw kumne: 

Shish, ka shu long kam kai! Imat ngam lap shuh 
mo ia i Jam, haduh katne ngan long. In shu thok 
na madan ha madan Em, lashai ngan leit wad biang. 
Tang shu khie baroh shisngi ngan leit wad biang haban 
da shem. Ngan shem ruh ngam suk. (p 42) 

Ka shai bha ba kitei ki kyntien u Jan ki i'athuh i'a 

ka jingskhem jingmut u Jan uba pynpaw ba u ieit hok i'a 
ka Jani. U khlem poi pyrkhat ba ka Jam kaba u ieit eh 
ka don pynban ha ling jong u. Na ki jinglong bad ki kam 
kiba bha jong ka Jani u kpa jong u Jan u la pynkhreh 

ban pyni'apoi kha noh i'a kine ki samla. Hynrei shwa Ta 

kane, u Jan u la kwah ban tip Ta ka daw balei ba ka Jani 
ka khlem wan iakynduh i'a u kumba la Takut bad kumno 
ka poi pynban ha Ting jong u. U Jan u la Talam kai step 
i'a ka bad u la thlia Ta ka Jani ba kan pynrah i'a ka over- 
coat jong u haduh ba kan da thait hi Tar. U Jan u da 
skhem triang ha la ki kyntien kumne, “Phi da kynmaw artat 
naduh mynta, ba kano kano kaba nga thmu ma nga ka 
long kaba itynnad bad bha kumne . . .” (p.47) 

Kum ki kritik jong ka drama lah ban buh dor i'a u 
Jan ba u long u tyngshop uba pura (round character). Ki 
jinglong jong u ki pynpaw ba u ieit haba u i'oh fa ka jingieit 

ha la kut shadem, u dom haba urn hun mynsiem bad um 
lakynduh Ta kaba u ieit, u hun pat haba u Tadon lang bad 
ka. Kitei ki jinglong ki pynpaw ba u Jan u long u tyngshop 
uba im uba khih bad uba don Ta ki jingsngew briew. Shuh 
shuh, ki jingkylla ha ka jingim jong u ki long kum ha ka 
jingim briew kaba shisha kata, ynda haba u Jan u la toh 
Ta ka jadu pynieit na ka Madina Ka jing'iaid stet kane 
ka drama ka shong eh ha ki kam ba u nongthoh u la 
pynkhamti ha u Jan Na ka jinglong ba lui lui, tip briew, 
ieit lok bad ieit khun sha ka ngop ha ka khalai, ka dih 
kiad, ka Taid kynthei bad ka leh beih tnga. U Jan u la 
kylla long u ‘riewkai, u ‘riewlyngkar, u 'riewawria, sniew 
ktien bad u la klet ruh Ta ka Ting ka sem bad Ta ki jingsneng 
u kpa Kaba shisha, lada ngi bishar Ta kane ka drama 
ba kam don Ta ka hamartia Hynrei lada ngi shim ba u 
Jan u la bakla ha kane ka drama, lah ban ong ba la maham 
lypa da ka Jani shaphang ka jinglong pohdor ka Madina 
mynba ka la phah wad T'a u Pasan jong ka u Surniji ha 
Ting ka Madina. Ka Jani ka la maham lypa Ta u Jan da 
kaba ong, “Kane ka briew ka bym long ka jingim phi da 
sumar khie.” (p.55) U Jan u la pynbor Ta ka Jani ban 
faleit lang bad u shata hynrei ka Jam ka la ai daw ba 
ka long ka Ting ka bym long ban rung ki kynthei, sa ba 
ka hap ap Ta ita i khun iba dang khunlung. Ka jingbym 
treh Ieit lang jong ka Jani, ka pynkha sa Ta kiwei pat ki 
jingjia kiba pynap shrip bad pynkylla Ta ka jingim u Jan. 
La sngewthuh ba u Jan u la bang ha ki ma pynbieit jong 
ka Madina bad ka la ioh lad ban khyrwait Ta u da ki bor 
jadu ka sati tama kaba ka deng ha ka kti kamon da kaba 
pyndei tiak ha ka sha. Ki jingkylla ha ka jingim u Jan 
bad ki jinglong jong u haba u iaksaid bad ka jingieit ba 
matlah jong u, ki nang Tai kyrshan shuh shuh Ta u ban 
long u tyngshop pdeng ka drama. 

Hadien ba u la ioh jadu, u la ieit sa tang i'a ka Madina, 
u tim u tla i'a ka Jani, u poi ling miet jan man la ka sngi 
bad u pynsaja i'a ka har rukom. U Jan u la poi ha u 
pud ba u la knieh lut i'a ki jingdeng ki jingkup bad ki jingdon 
jingem na ka Jani ba la ai da u kthaw ha ka. U la rah 
lut ia ka spah ka phew na i'ing u Kpa ban Ieit ai ha ka 
Madina. U Jan u da kren sarong ha u Does bad u Noren 
kumne: 

Ka Madina ka dei ka puri blei ha ki khmat jong nga, 
katba ka ang ha pyrthei ngan ai i'a ka. la kato ka 
Jani, nga ieit, me ong, mynnyngkong; hynrei naduh 
ba nga i'ohi i'a ka Madina nga isih i'a ka Jani kum 
ka eit. Ngan beh noh te me, ia ka. (p.69) 

Wat la ka Jam ka la phet na i'ing ryngkat bad u khun, 
u Jan u la sngew lait luid shipor pynban ka khana ha 
ka drama kam pat kut. U nongthoh u nang kwah shuh 
shuh ban dro dur i'a ka jinglong ba shisha jong u Jan 
Ha ka por ba u Jan ryngkat u Shamarkhan bad ka Madina 
ki dang i'oh thiah lyngngai ha ka buaid kiad lyngngeh, u 
Suraiji u la ioh ban pynsleh da u dpei bad shim noh i'a 
u kuboit ksiar na ka khlieh u Shamarkhan bad ki sati jadu 
na ka Madina. Nangta u la ioh ruh ban pyndih urn la 
u Jan kumba la bthah da u Pukir blei. Haba ki bor jadu 
kirn trei kam shuh, u Jan u la lyngngoh shibun ban shem 
i'a lade hangta ha i'ing ka Madina ryngkat ka jingbuaid. 
U la sngewthuh ba u la jot bad ba u la leh Ta ka bym 
dei eh, khamtam lei lei ba u la klet ia la ka i'ing ka sem. 
U la sdang ban kynmaw i'ing, kynmaw tnga, kynmaw khun 
bad u sngew ba urn lah shuh ban tep eit miaw i'a ki kam 
ba u la leh. U la kylla matlah kat kum ka bainong ba 

u la ioh na ki kam jong u hi. Dei hangne ba ngi Tohi 
ia ka catastrophe lane ka jingshem lanot ba u Jan kum 
u tyngshop pdeng u mad. U la kwah ban kylla kaba mut, 
u la kyrpad ruh ia ki lok jong u, u Noren bad u Does 
ba kin i’alam ia u sha u Kpa. U ong kumne: 

Nga kwah ban poi sha iing i papa ba ngan ioh ktah 
ia ki sla jat i papa bad i Jani ban pan map, ba ngan 
lait noh na kane ka jingtim. (p.85) 

Kitei ki kyntien u Jan ki pynpaw ba une u tyngshop 
u la sngewthuh ba u la ioh la ka jingtim na u Blei. U 
la long thik kum uta u khun sarong awria uba kwah ban 
ioh jingmap pat na la u Kpa. Hynrei u Kpa jong u Jan 
u khlem map ia u Jan ha kata ka khyllipmat. U Kpa ha 
ka jingdom u la beh pynban ia u na iing namar ba u la 
sngew synei eh ia la ka pyrsa kurim ba lui lui jong u. U 
la ioh jingtip na u nongkhrong ba la ka Jani bad i khun 
la dep thang da ki nongkhrong. U Jan u la phai kylla 
na la iing da ka jingduh jingkyrmen; u da thmu ban iaid 
wir noh namar um kwah im shuh ha pyrthei. Khatduh u 
Jan u la leit poi ha kajuh ka khlaw ba shong u Pukir blei 
ha kaba ka Jam ruh ka don lang hangta. 

Ha kane ka bynta, u nongthoh sa shisien u la kwah 
ban pynkylla pat ia ka jingim u Jan da kaba pyniakynduh 
ia u Jan bad ka Jani kaba la ithuh ia la u tnga U te 
um i'ohi shuh ia ka hynrei u iohsngew ia ka sur jong ka. 
Um ngeit shuh ba ka dei ka Jani, u dang mut ba dei kawei 
pat ka jadu ka ban pynjot ia u ha ka sur jong ka Jani; 
u tharai ba ka Jani bad u khun ki la lap Ynda la pynshisha 
ba ka Jani ka dang im, la pyndih ia u Jan da ka um na 
u luta ba ai u Pukir blei. Hangta u Jan un sa Tohi biang 
ki khmat bad ithuh ia ka Jani, ka tnga baieit thep mynsiem 

jong u. U la pan map na ka bad dem khrup ban bat 
na ki kjat jong ka. 

Ka jingi'ohi pat u Jan na ka jingmatlah shipor, ka rah 
joit !a ka drama sha ka suk ka sain namar u nongthoh 
u pyni'akynduh biang i'a u Jan bad ka Jani, u khun, u 
Sapono bad u Suraiji Halor kane ka jingjia la rah i'a ka 
drama na ka tragedy sha ka tragi-comedy. Te kum u 
tyngshop pdeng, u Jan u don ia ka sap ka phong kum 
u tyngshop ba pura bad la ai kam ai jam ia u ba un bat 
ia baroh ar kitei ki jait jinglong. La pyni ia u kum u 
tyngshop shempap shiteng bad kum u tyngshop biria pat 
shiteng ka drama. Une u tyngshop u paw ruh ba u dei 
u dkhar kumba long lem kiwei ki tyngshop ha kane ka 
drama. Ki kyntien ba u pynpaw ha ki paralok jong u hadien 
ba u la kylla matlah ban ialam i'a u sha ling u Kpa ki 
sakhi kumta Ka rukom pyniapoi kha u Sapono ia u Jan 
bad ka Jani ka pynshisha shuh shuh ynda haba ka Jani 
ka shong ka sah ryngkat bad u kum ka dustur ki dkhar 
Te wat la kane ka drama ka sma dkhar hek hek, u nongthoh 
u thmu tang kawei ban pynpaw i'a ki jingjia lyngba ki 
tyngshop ki puron ba kin phalang ha ka imlang ka sahlang 
Kumta u Jan u paw naduh basdang haduh bakut ka drama 
kum u tyngshop pdeng. Ki kam jong u ki sakhi kumta, 
namar lada u long u tyngshop pdeng ka shempap, u dei 
ban long u briew uba bha ym uba janai. U Jan u long 
shisha kumta ba nalor ki jingbha jong u haba sdang, urn 
shym la lah ban teh lakam haba ka nusib jot ka wan. 
Kumta u la ngat ha ka jadu kaba long ka shangkhawiah 
ba la phnieng khnang ban pynkylla sniew i'a u. U long 
uba don ba em namar u dei u khun marwei jong u Jamindar 
Sapono, uba don la ka khyndew ka shyiap. Ka jingshah 
jop jong u ka long sa kawei pat ka mat nalor kitei kiba 

la tai ban kyrshan Ta u kum u tyngshop pdeng. U la shah 
jingjar ruh hadien ba ki bor u Pukir blei ki la trei kam. 
Kaba kham kongsan shuh shuh ka long ba u la lap dien 
ia ka jingshisha ba u la leh bein Ta ka Jam bad u khun 
bad ba u la pynsyrwa ei khlem kheih snep la ka spah 
ba la lum u Kpa. Kine baroh ki Tahap dur bad ka shempap; 
hynrei ka jinglap dien Ta ka jingshisha kaba dang lah pat 
ban pynkylla kaba mut Ta u tyngshop pdeng, ka lam Ta 
ka drama sha ka suk ka sain ha kaba kut Dei hangne 
ba u Jan u del u tyngshop ka tragi-comedy. 

U Pukir blei: Une u tyngshop u paw hateng hateng 
ka drama, ym lohi Ta u naduh ba sdang. La sngewthuh 
shai ba ka jingdon jong u Pukir ka long ban law ban loit 
la ka sohsat ka drama, ban wanrah la ka poetic justice 
jong u nongthoh bad ban pynkut la ka drama ha ka 
shembha Dei u Pukir blei uba la lakynduh nyngkong eh 
Ta u Suraiji hadien ba u la lait na ka jadu pymeit ka Madina. 
Dei ruh ma u uba la sneng la kraw bad khang ia u Suraiji 
ban leit phai pat sha iing ka Madina, mynba u Suraiji u 
la dom tyngeh haba um lashern shuh bad ka Jani. U 
Suraiji u la don ka jingthmu ban leit pymap syndon Ta ka 
Madina Hynrei u Pukir blei u la sneng bad ialam noh 
la u Suraiji ban shong ban sah bad u da kaba u pynithuh 
ia lade ba u del uta u Pukir blei Une u tyngshop u paw 
ba u long uba ieit hok bad shakri hok Ta u Blei, uba Tada 
Ta kiba hok kiba shida, uba lohi Ta u sada u thohbria bad 
Ta ka pyrthei hi baroh kawei. Une u dei u juh uta u Pukir 
uba la sumar sukher Ta ka Jani haba ka la T'aid wir ha 
khlaw, mynba ka la shah beh ha u Jan na iing. Kaba 
kham kongsan eh na ki kam jong u, ka long ba une u 
Pukir u la ai bor ha u Suraiji ban pynduh noh ia ki bor 
jadu jong u Shamarkhan bad ka Madina. U Pukir u la 

ai jingsneng ruh i'a u Jan namar ki kam sniew ba u la 
leh da kaba pynmatlah ia u. Hynrei ka jingmatlah jong 
u Jan ka long kum u dieng sympat ia u ba un kylla kaba 
mut shi syndon bad ieh noh i'a ki kam sniew baroh. Hadien 
ba u Pukir u la sngewthuh i'a ka jingbabe shisha u Jan, 
u la ai pat ia ka jingi'ohi ha u lyngba ka um na u luta 
bad u la pyniakynduh pat i'a u bad ka Jani ryngkat bad 
u khun. 

Ban bishar hi na ki kam ba u Pukir u la pynpaw ha 
ka drama, ka long kaba shisha ba u i'eng na ka bynta 
ka bor kaba bha, ban pynkylla bha ia ki tyngshop. Ka 
jingdon jong u ka pyntyllun stet i'a ka drama sha ka lawsohsat 
bad kaba kut. U leh i'a kine da kaba u pyndonkam da 
ki bor bamai'a. Wat la ngi la thikna ba une u Pukir um 
dei u Khasi, hynrei u tyngshop dkhar namar ym ju don 
pukir koit ha ngi ki Khasi, hynrei lah ban shai ba u nongthoh 
hi u wanrah i'a une u tyngshop ban kyntiew ia ka drama 
ba ka hok ka i'eng rasong ia ka pap. Kumta une u tyngshop 
u i'eng kum u tyngshop uba pura bad yn ym lah da lei 
lei ruh namar kata, ban weng ia u na kane ka drama. 

U Thakur: Une pat u dei sa uwei u tyngshop ha 
kane ka drama; na ki kam bad jinglong jong u u paw kum 
u tyngshop biria. U dei u shakri jong u Jamindar Sapono, 
hynrei ym shym la dro dur dro dar i'a u. Malu mala lah 
ban tip ba u dei u tyngshop dkhar uba kyrteng u Thakur 
Lama Gurung Phurung Singh na ka jait Jurwait (p 82) Une 
u tyngshop u iarap ban bteng ia ka khana ha ki katto katne 
ki mat; kata ha ka jingi'adei jong u bad u Jan bad ha ka 
jingiadei jong u bad u Jamindar Sapono. Ha kaba i'adei 
bad ka jingwad nongtrei u Jamindar, dei u Thakur uba la 
wan i'alam i'a ka Jani ban pynbiang ia ki jingdawa ki jingjia. 

Hajan baroh ki kam ba u paw lah ban Yohi tang ki kyntien 
bad ki snap biria suda. U juh pyndonkam ki kyntien biria 
ha ka ktien Hindi bad teng teng ha ka ktien English kaba 
dkoh. Lah ban sot katto katne na ka kot ia ki kyntien biria 
ba u Thakur u kren Ha kaba Yadei bad ka jingi'akren jong 
u bad u Jamindar u Thakur u jubab ia u trai kynrad kumne: 

Bilkul thik, ex-dom kharap, know nothing. Kushnai 
janta. Ym tip ei ei ruh em - Ehe map i shano kumno? 
lano phi phone? la nga seh mo? A ram bahut jalum 
ka bad. (p.50) 

Lah ban shem bun ki sakhi na ka kot hi ban pynshisha 
ba u Thakur u dei u tyngshop biria. Ha ka jingiadei jong 
u bad ka Jam u Thakur u ju thlia ia ka ruh da ki kyntien 
biria. Hadien ba u Thakur u la leit lalam Ta ka Jani ban 
trei ha Ting u Jamindar, u la thlia bad kylli jingkylli ia ka 
kumne, “Phi ong kumta! Leh phi thok? Phi shah beh 
na Ting tip na ka bynta uto ne? (p.38) Kane ka jingkren 
ka la dung Ta ka dohnud ka Jani namar ka long kaba shisha 
ba ka la shah beh na Ting, hynrei ym na ka daw uta u 
samla. 

Ha ka jingiadei jong u bad u Jamindar Sapono u 
Thakur u paw ba u long uba kohnguh sneng thik kumba 
bthah u kynrad haba u leh Ta kano kano. Hynrei ha kawei 
na ki jingjia ba Tadei bad ka jingleit kai step jong u Jan 
bad ka Jani, u Thakur u la plan lypa ban jubab lamler 
ia la u kynrad kumne, “Ngam tip, ngam tip, ngam tip ei 
ei ruh em ma nga. Peit ho, wat leit kynnoh. Ngam tip 
- 1 knew nothing.” (p.50) Na kane ka jingsot une u tyngshop 
u paw ba u long uba peit ngor. Ha ka jingshisha dei ma 
u uba la bthah Ta ka Jani ba ka dei ban leit kai step bad 

u Jan kum ka rukom. U Thakur u la Tathuh ha u Jamindar 
mynba u la iohi ia u Jan uba la 1'aleit suwari sha baiskop 
bad ka Madina. U la phikir ban mana lypa i'a u Jan ba 
un kiar na ka briew kaba smew kum ka Madina. Ym tang 
kum u tyngshop biria ba u Thakur u paw ha kane ka drama, 
hynrei u paw ruh ba u long u tyngshop uba kwah i'a ka 
jingbha na ka bynta ka ting ka sem u Jan bad ka Jani. 
Don ki khen ba u Thakur, tang ban pynthamula ia ki nongpeit 
kai u la pynpaw ruh ba u ju jler teng teng. Ha ka jingkren 
marwei jong u u ong kumne “Ka mat iadep shato, thok 
la ka thok kumto plak plak. Ynda jia ba bitar u Jamindar 
ngan ong ngam tip ei ei ma nga.” (p 46) Kane ka jingsot 
ka i'athuh ia ngi ba u nongthoh hi u long uba biria bad 
u la ioh ka lad ban pynrung ia ki scene biria ha ka drama 
lyngba ki jingkren jong u Thakur ha kiba bun ki jaka jong 
kane ka drama Kumba la kdew sha khmat ba kane ka 
drama ka iakhleh lang ia ki snap ka shempap bad ka biria, 
ka long kaba shisha ba i'a ki snap ka biria la bynrap shuh 
shuh da u Thakur. Kumta ka jingdon jong u ha kane ka 
drama, wat la u dei tang u tyngshop shisur pynban u la 
kyntiew bad pynbiang ia ka shi bynta ka jingdawa kane 
ka drama ha ka biria. 

Ka Madina: Ka Madina ka long ka puron kaba paw 
khmat bha ha kane ka drama. Ka paw naduh basdang 
ka drama haduh ka lawsohsat, kata hashwa ba ka drama 
kan poi sha ba kut. Baroh ki jingjia ha kane ka drama 
la pyntyllun lyngba ki kam jong ka. Dei ma ka kaba wanrah 
i'a ka sohsat bad ki jyrwit jong ka plot baroh ki shong eh 
ha ka. Ka jingkiew ka action sha ka climax ruh ka dei 
na ki kam jong ka. Kumta khlem kane ka puron, ki jingjia 
kin ym lah ban jia kumba la thmu da u nongthoh. Baroh 
ki jingjia ki don ka jing'iasnoh lang kawei bad kawei pat 

namar ka jingdon jong ka. Lada dro dur beit i'a ki kam 
bad ka jinglong ka Madina, lah da kaba shai ban ong ba 
ka Madina ka dei ka thei dak aid kaba die ia la ka longryni’eng 
tang namar ka jingkwah brai ka doh bad ka jingkhwan 
spah. U nongthoh u khlem kynthoh ei ei ia ka jinglong 
ka Madina shwa ba kan paw ha ka action. Kata la ka 
long ka briew kaba bha ne kaba smew naduh basdang 
ka jingim jong ka, ym shym la kynthoh ruh halor ki kmie 
ki kpa bad ka longiing longsem jong ka. loh lehse don 
kano kano ka daw ba ka Madina ka kylla long ka briew 
kaba dakaid kumba ka paw ha ka drama hi kum ka 
nongpynjot ne pynpait pynpra ia ki longiing longsem basuk 
ki briew. 

Ha kaba sdang eh la lap la ka Madina ba ka paw 
ha ka scene ha lew; nangne la sngewthuh ba ka la ithuh 
ithaw bha bad u Suraiji. Ka shong ka sah bad u Shamarkhan 
uba ka kam kpa (Baba) la u Ki jinglong kiba shisha jong 
ka Madina ki kham paw eh ynda haba ka mynsiem tip 
briew tip blei kam don shuh ha ka; ka da mut ban phnieng 
wat i'a ka Jani ruh ha ki shangkhawiah jong ka. Haba 
u Suraiji u la ialam iew ia ka Jam ka Madina ka la ikwah 
ban ioh pyniaid i'ew lang i'a ka ruh Kumta ka la i'awer 
fa u Suraiji ba un wan ialam kai ia ka Jani sha ling jong 
ka. Kawei pat ka daw ba ka la lawer ia ka Jani, ka shai 
ba ki khmat jong ka ki shat beit sha u kpieng mawkordor 
uba ka Jani ka deng bad ka da thrang eh ban ioh ia u. 

La sngewthuh ba u nongthoh urn shym la ai i'a ka 
jingbha briew, ka dur ka dar jong ka Madina na ka hi, 
hynrei la pynbha briew ia ka lyngba ki bor jadu kiba ka 
la ioh na u Shamarkhan. Nyngkong u Shamarkhan u ai 
ha ka da ka rnohini , hynrei ynda ka Madina ka la iathuh 

ha u ba kata ka mohini ba u la ai kam trei kam shuh, 
namar ba ym ju don shuh ba rung ba mih ha ling jong 
ka kumba mynshwa. U Shamarkhan u la kular ha ka ba 
un sa ai noh da ki sati tama kiba kham khlain bor Kumba 
la kdew ha ki bynta kiba shakhmat ba kita ki sati ki don 
bor ban pynieit Ta uno uno u samla tang shu la pyndei 
tiak da ita iba ka deng ha ka liang kamon ha kano kano 
ka jingdih. Lah pat ban pynisih khait ne ban loit ban law 
noh la kata ka jingieit tang shu pyndei tiak Ta ka jingdih 
da ka sati kaba ka deng sha kadiang. Ka shai ha ka 
drama ba ka Madina ka la pynbeit la u Suraiji uba la mut 
ban kylla kaba mut noh hadien ba ki la lakynduh ha Tew, 
na ka daw ba ka Jani ka la sneng la u Hynrei ka bor 
jong ka sati tama kamon ka jop thiaw ban pynngop Ta u 
Suraiji ha ki kti ka Madina. U la theh lut ka spah ka phew 
ba u don baroh ha ka Madina namar u la ieit matlah Ta 
ka. Tang kawei, ka Madina kam shym la lah ban jop ha 
ka ban khring Ta ka Jani sha ling jong ka. Na ka bynta 
jong ka, u Suraiji u la knieh noh Ta uta u kpieng mawkordor 
uba ka Jam ka deng namar ka Madina ka la ikwah Ta u 
naduh ba ka dang Tohi nyngkong ha u ryndang ka Jani. 
Ka jingieit matlah Ta ka Madina ka pynlong ruh Ta u Suraiji 
ba un shoh dusmon bad beh la ka Jam na Ting namar 
ba ka la kyntait ban Ieit bad u sha Ting ka Madina Hynrei 
ki jingjia ki kylla khongpong, tang lah Toh Ta ki jingkwah 
jong ka baroh, ka Madina ka la pyllait syndon Ta ka jadu 
jingieit kumba la bthah da u Shamarkhan; hana ba dang 
bun sa kiwei pat kiba dang ap. Dei hangne ba ka sati 
kadiang jong ka ka trei bad ba u Suraiji u Tohi Ta ka dur 
ba shisha jong ka Madina. Ka long kum ka ksuid Tap, 
ka nongpynjot bad ka nongpynpra Ting pynpra sem. Ka 
long ma ka ka daw jong ka jingshah leh bein ka khun 
kha ba lui lui jong u Suraiji. 

Ha kawei pat ka bynta, la Yohi ba ka Madina ka la 
sdang ban phon ban pah pat la u Jan uba long u tnga 
jong ka Jani bad u pyrsa kurim jong u Suraiji. Ka la i'athuh 
thok ha u Jan ba u Suraiji u long u briew uba sniew bad 
u la hikai dih kiad la ka haduh ba kan da mlien kumta. 
Ka la sei ka klat ban tyrwa kiad Ta u Jan, ka da lawer 
baiskop i'a u; hynrei u Jan u la kyntait shi syndon. Kumta 
ka la tyrwa noh ia u da ka sha bad ka la ioh lad ban 
wieh ia i sati jadu ban pynieit bad pynngop ia u Jan. U 
Jan ruh u la ngop namar shi pela i sha bad hadien ba 
u la mih na ling jong ka ha lynti sha la ling, u la phai 
dien kylla sha iing ka Madina bad ong ba u la klet Ta ka 
Ha kata ka miet u Jan u la ia muja sha baiskop bad ka 
Madina tang ar ngut hi Ngim khmih lynti ba ka briew 
kum ka Madina kan pyrkhat la ka long briew man briew, 
khamtam ha ka khein kur khein kha u Khasi Ka la pynngat 
ia u Jan uba dei, ha ka jingshisha ban khol kiaw Ta ka, 
wat la u kthaw jong u u khlem Tasah ryngkat shuh bad 
ka Dei kane ka bynta kaba la pynsyier mynsiem Ta ki 
nongpeit kai namar ka jinglong ka Madina hi ka pynphieng 
ia ki briew kiba bha ha ka imlang ka sahlang. Ki thei 
nuti imat, kim ju lakhein ba ha Ting ha sem bad ki shu 
kynrup beit kat Ta uba ki imon kumba leh ka Madina Ha 
kane ka rukom u Peace Roy u la pynngat jlang ha ka 
jingbym tip Ta u Jan ha ka shangkhawiah ka Madina. Baroh 
ka spah kaba u don ka kylla long jong ka Madina suda; 
u la sloit lyngkhuid Ta ki jingdeng kiba kordor na ka tnga 
jong u ka Jani ban ai ha ka baieit jong u ka Madina. 

Wat la ka paw kumba ka spah ka Madina ka la shlei 
ha Ting jong ka, pynban u nongthoh u khlem ai lad ba 
kata ka spah kan neh slem. Ka Madina hi kan ym ioh 
ban pyndonkam Ta ka spah bym hok ba ka la ioh lum 

da kaba phnieng shangkhawiah Ta ki shynrang bad da ka 
jingTaid dakaid jong ka. Kumta la ai ka nong Ta kita ki 
kam byrsieh jong ka Madina da kaba pynduh noh Ta kita 
ki bor jadu kiba ka la Toh na u Shamarkhan. U Suraiji 
u la leh thik kumba la bthah da u Pukir blei bad u la Toh 
ban sloit Ta ka bor bad ka iktiar bym hok na ka Madina 
bad u Shamarkhan; u Jan ruh u la matlah namar la Toh 
ban pyndih Ta u da ka um ba ai uta u Pukir. Ka Madina 
kam don bor jadu shuh lait sa tang ka bor briew jong ka; 
ka la Tohsngew lut Ta ki jingpang jingshitom, ka suh ka 
thar bad ka la lynniar bad kyang. Ym don ba lah ban 
Tarap Ta ka, wat uta u Baba uba ka leit eh bad shamah 
eh ruh um lah ban Tarap shuh Ta ka Dei ha kane ka 
khyllipmat ba ka Madina ka kham leit Ta lade ban Ta ka 
spah lane ban Ta u Shamarkhan bad ka pynpaw da kaba 
ong kumne: 

Ka spah baroh sa shim lut Ta phi, Baba, tang lada phi 
lah. Ngam kwah ei ei ruh. Da ei phin knia? Ong 
seh, Baba, ngan leit wad . . . pyrshang seh Baba! 
(pp. 85-86) 

U Shamarkhan um lah shuh ban loit ban law Ta ka 
Madina namar ki bor jadu kiba u ju don ki la kylla dpei. 
U da pynskhem ha ka ba dei sa tang ki jingshitom bad 
jingjynjar suda kiba ap haduh kaba kut. Kumta ka Madina, 
ban pynkut ka la sei da ka shuri ban dung Ta u Baba uba 
hikai. U Shamarkhan u la Toh ban dung shwa Ta ka bad 
ka pat Ta u. Kumta ka jingkut jong ki ka long ha ka jingTap 
khlem Toh ban leh sngewbha Ta kata ka spah ba la Toh 
lum na u Suraiji bad u Jan. 

Lada ngi bishar bniah Ta ka jinglong ka Madina, lah 
ban sngewthuh ba la hikai Ta ka da u Shamarkhan ban 

laid awria bad lyngkar, namar ki kyntien khatduh jong ka 
ks sakhi bad shai katba ka dang sei ia ka shuri bad ong 
artat: 


Kata la kut? Phi ruh phin kut noh? Nga ruh ngan 
kut noh? Ngan pynkut shwa ma nga ia phi uba hikai. 
(P-95) 

Lah ban iohi ia ka jingkylla kaba mut dier por jong 
ka Madina haba ka la sneng ia u Does bad u Noren, ki 
lok kiba ju iabam ladih bad khalai sngewbha ha iing jong 
ka. Ka la sneng ia ki da kaba ong kumne- 

U Blei u la tim la ngi kat kum ki kam. Ngan sa i'ap 
Ka jadu ba bat ka la trei kylla ia nga. Phi ruh, lada 
phi ngeit, khie lalong noh ki briew kiba shisha. Pyllait 
baroh ki kam awria. Hynrei khatduh khlern artatien 
phin shem kum ma nga Lada phi kwah spah khie 
leit khat ei na iing jong nga (p 93) 

Namar u nongthoh u kwah ban pynkut ia ka bynta 
jong ka Madina tang ha ka jinglap dien ia ka jingshisha, 
kumta ka Madina ka la lap noh na ka drama kum ka puron 
kaba paw khmat Ka khlern lah ban kylla kaba mut bad 
ioh pat ia ka jingim kaba bha. La katta ruh ka la lah ban 
pynkylla ia ki ar ngut ki tyngshop shipor ka drama kum 
u Does bad u Noren. 

Na ki kam bad jinglong ka Madina ka paw ba ka dei 
ka puron kaba pura (round character). Ha ka ngi lap ba 
ka don ia ka thong kaba ka thmu; don ki jingkylla ha ki 
khen ki khen lyngba jong ka, kiba u nongthoh u pyni ha 
ka drama. Ka sngewsih haba kam ioh briew ban 

i'asngewbha, ka sngewbha pat haba ka ioh ban phnieng 
shangkhawiah ia ki. Wat la ka kmen tohhoh shipor ba 
ka la jop ia kaba ka mut, hynrei ka sngewsih pat ba ka 
la ngat hi ha ka jadu ba ka la bat baroh shi katta Baroh 
ki dor jong ka jinglong jong ka, ki pynshisha ba ka Madina 
ka dei ka puron ba pura bad ba paw khmat jong ka drama. 
Imat u nongthoh hi u la thmu ban pynlong puron pdeng 
ia ka; hynrei ki ain thoh drama khamtam ki jong ki Greek, 
kim ai lad ba ka puron pdeng kan im lyngkar kum ka 
Madina. Ka kyrdan png ka ruh kam lahap dur ban long 
kumta. Kumba la kdew ba u tyngshop lane puron pdeng 
ki dei ba long ki briew kiba bha ym kiba janai ne smew 
palat; khnang ba ka jingshem lanot jong ki kan pynsyier 
mynsiern ia ki nongpeit kai ha ka jingkylla syndet ki jingjia 
Ngim fohi ba don kiba isynei Ta ka Madina haba ka shem 
lanot hajan bakut ka drama. Ka paw shai ba u nongthoh 
u kham pynlong Khasi tang ia kane ka puron Ka lah 
eh ban long kumta namar u S.J. Duncan ruh, haba u kren 
ia ka Deribon ha ka khana “Ki Mad fa Ka Shyllong”, u 
thmu hi la kito ki kynthei laid lyngkar kato ka juk, kiba 
im kiba sah sha ki thain Umsohsun. Kum kita ki thei 
lyngkar, kim salia ruh ban phnieng shangkhawiah wat ia 
ki thei lui lui na nongkyndong. La kane ka jingsngew jong 
nga ka lah ban long kaba dei ne kaba lait, ka jingshisha 
hi ka long ba ka Madina jong u Peace Roy ka siat mationg 
plak ia ki thei dakaid kato ka juk. 

Wat la u nongthoh um shym la pynkut ia ka drama 
ha ka shempap, pynban ka Madina kum ka puron kaba 
paw ha ka drama ka hap ha ka lanot (catastrophe) haduh 
ba kam lah khie khlieh shuh. Dei hangne ba ka paw ka 
jingkhraw u nongthoh ha kaba pynlong ia kane ka puron 
kaba sniew lyngba ki kam jong ka kat kum ki jingthmu 

'j nongthoh ba u la lah ban pyntrei kam ha ka drama jong 
u. Khlem ma ka ka drama kan jin da la kylla nadong 
shadong. kumta ym lah ban weng ia ka na kane ka drama. 

Ka Jani: Kane ka long kawei pat ka puron ha ka 
drama Ka Shangkhawiah Ki Rang . Ka Jam kam don kmie 
don kpa shuh: la ri ia ka da u Pasan jong ka u Suraiji, 
la kumba shiphew snem ei ei Ka Jani ka paw ba ka don 
la ka jinglong kaba lui lui, kaba jai jai kaba shida, kaba 
bha baskhem jingmut bad kaba iohi jngai la kiei kiei ha 
ka jingim Kane ka puron ka paw naduh basdang haduh 
bakut ka drama La pyni nyngkong eh la ka ha ka scene 
ha tow ryngkat bad u Suraiji. Ha ka sien Yohi nyngkong 
long ka Madina ia ka Jam, ka la shon ha ka |ingmut jong 
ka ban lawer kai in ka Jam bad u Pasan jong ka sha img 
Hynrei ka Jani kaba ia ju bna ia ka jinglong jong ka Madina, 
shi syndon ka la kyntait ban laleit sngewbha sha nng jong 
ka Ka la ong, ia sngewbha tang phi bad i Pasan ” Ka 
la bitar ia ia u Pasan ba u la pynbor la ka ban Talam shata. 
Ka Jam ka pynpaw ruh ba kam ju kwah thala ia ki 
jinysngewbha khamtam ha nng ka Madina ka briew kaba 
lyngkar Ka Jam ka kwah ban ri bad surnar kyndong la 
la ka akor, ka burom bad horkit hordang kam kwah ban 
ngat ha ki shangkhawiah jong ka Madina Ka burom ka 
ijot jong ka kynthei ka shong eh ha ka hi kumno ban ri 
ia la ka long rynieng ka man rymeng, ym ban shu leh tad 
dor kum ka kha ujai. Wat haba u Suraiji u la kynhied bad 
tim tla ia ka Jam, pynban kum ka puron kaba skhem triang 
ha la ka nongrim bad kyntait ban i’akhieh bad ka Madina. 
Ka Jani ka la khroh la la u Pasan bad pynsngewthuh ba 
u la shah ialam bakla ha ka lynti jong ka jingjot. Ka la 
kdew lynti ia u wat la ka dei tang ka kynja khun, namar 
ka sngewthuh ia ka jinglyngkot jingmut jong u Suraiji. 

Ha kawei pat ka jaka ngi lap ba ka Jani, nalor ba 
ka long ka khynnah kaba bha bad kaba shida ka jinglong, 
hynrei la bynrap shuh shuh i'a ka jinglong jong ka da ki 
sap biria rai kiba paw katto katne ha ka drama. Ha ka 
jingi'akynduh nyngkong jong ka bad u Jan ha ka scene 
7 “Ha Shyngiar Tongum”, la lap ia ki jingkren jong ka bad 
u Jan da ki biria dei por. Ka jingi'akynduh jong ki ka 
pynlong i'a ki ba kin iashoh jingieit baroh ar ngut iwei ia 
iwei tang shisien i'ohi. Te u Jan ruh u la kylli ia ka jaka 
shong jong ka, kaba pynthamula i'a ki nongpeit kai ne 
nongpule ban sngap haba ka jubab: 

Nga shong jngai nangne. Phim lah ban i'ohi. Phi 
dei ban da leit i'a une u thieb Mynta i'aid beit shwa, 
sa noh, bad sa khun sha kamon, sa khun sha kadiang, 
sa kiew sa hiar biang sa i'aid sha kamon. (pp 20-21) 

Kitei ki jingiathuh ki pynklumar khlieh i'a u Jan u bym 
sngewthuh ka batai i'aei. Nangta shwa i'a kane ka la i'athuh 
ruh ba ka la kum i'uh i'a ka jam jong u da ka kjat. Ka 
ong, “Ngam shym mut ei ban tuh i'a kato ka jain jong phi. 
Nga kum i'uh da ka kjat, nga sa i'ohi ’’ (p.20) 

Ka jingi'aphanang nia hapdeng u Jan bad ka Jani ki 
kdew ba baroh ar, u tyngshop bad ka puron ki long kiba 
biria; ha kaba khatduh jong kata ka jingiakynduh nyngkong, 
ka long ba ki da fakut ba kin sa iakynduh biang. Hynrei 
kiei kiei baroh ki pulom noh namar ba ka Jani tang mar 
shu poi ha i'ing ka la shah tim shah tla bad u Suraiji sa 
shisien pat u la pynbor biang i'a ka ba ka dei ban leit sha 
i'ing ka Madina. Ka jingpyneh jong ka bad ka jingkyntait 
ban leit ka pynlong i'a ka ban shah shoh bad sha beh 
na i'ing. U Pasan |ong ka u da sloit i'a u kpieng mawkordor 

uba ka ju deng, i'a uba la ai da u Parad jong ka. Kaei 
kaba kyntiew shuh shuh ia ka jinglong babha jong ka Jani, 
ka long haba ka pyndonkam ia kine ki kyntien- 

Ngam shym bha briew ne don burom da uto u kpieng 
mawkordor. Nga don burom da kaba Vaicf da thew 
bad pyrkhat, bad bha briew da kaba u Blei u la thaw. 
Khie ai kan deng ka Madina kan don burom bad bha 
briew na kato kaba ka long. Nga te ngam ngeit ba 
ngan lah ban don burom bad bha briew na uto u 
mawkordor. (p.25) 

Ka Jani ka da pynpaw shuh shuh la la ka jingskhem 
jingmut ha ki jinglong jong ka, haba ka kren pynbud da 
kine ki kyntien 

Pasan, ngan khrong, hynrei kam pher. U Blei bad 
ka pyrthei kin tip ba nga don burom U Blei u tip 
hi bad ma phi. kaba dei ka hok ka jong nga bad 
bym dei. Nga te ngam tip naduh dang rit i papa 
i mei kirn don shuh La katta ruh, lada kirn shym 
buh ei ei. nga te ngam shym bam ei shuh katta sngi 
nga la shakri kylliang ia phi . . (p.25) 

Ka jingkut jingmut jong ka Jani ka pynlong ia ka ba 
khatduh ka hap ban mih na la Ting bad i'aid wir ryngkat 
bad ka jingkthang ka dohnud jong ka. U nongthoh u 
wanrah ia u Thakur ban bteng pat ia ka jingbha ka Jani; 
bad u la i'alam ia ka ban leit trei shakri ha Ting u Jamindar 
Sapono. Ka Jani ka la pynpaw ba ka kwah ban lait na 
ki jingma ka pyrthei kumta ka la ong. 

Ngan trei khlem tulop, tang ka ja. Tang ba kawei 
ngan ong lypa i'oh dei ha ling thala thalein, ngam 
treh wat shispah tyngka shisngi ruh. (p.29) 

Kitei ki kyntien ki pynpaw shuh shuh ia ka )inqlong 
shida ka Jam Kam kwah ban lait na ka shyntur u khla 
bad ban poi ha shyntur u thlen. Kumta shwa ban ialam 
ia ka sha ling u Jamindar ka la pynpaw la ki jingsngew 
ha u Thakur. U ruh u la pynthikna ia ka ba kam dei ka 
ling thala thaleih ba un i'alam i'a ka. Ka Jani ka la sngew 
nguh eh 1 a u Thakur bad u Jamindar ba ki la ai jaka rieh, 
kurn ha kata ka por kaba khim eh ha ka jingim jong ka 
(crisis of life) Ka la pynpaw ia la ka jingsngew nguh bad 
jingsngew rit da kina ki kyntien, “U Blei un kyrkhu la phi 
ba phi ri phi kdup ia nga ka khunswet kum ha kane ka 
por.” (p 33) Kine ki kyntien bad ka dur ba lui lui jong ka 
Jani ki la ktah i'a ka dohnud u Jamindar Sapono haduh 
ba u la kurn kren wei briew kumne- 

Ngam ju kham lohi kaba i lui lui, riewblei, khuid jingmub 
bad i jingrwai jong ka i la shon bad pyndem la ka 
mynsiem jong nga, kaba da itynnad than. Ngan sa 
pynbor noh la la u khun, u Jan, ba un shong kunrn 
noh Ta kane . . . (p.33) 

La i'alam ia ki jingjia ba ka Jani kaba la duh jingkyrmen 
ban iakynduh pat ia u Jan, hynrei ka la iakynduh pat la 
u khlem poi pyrkhat Kumta sa shisien pat ka la sngewbha 
ban pynpaw ha la u baieit katno ka leit hok ia u Ha 

ka jingi'alam kai u Jan ia ka sha ki lynti khlaw, ka Jam 

ka la i'oh ban phla lut khoit Ta ki jingjia kiba ka la iakynduh 
ha ka jingim bad kiba la khang lad ia ka ban iakynduh 
bad u kumba la i'akut Ka la phla ha u Ta la ka jingieit 
bad ba ka shamah ruh ha u Jan ia la ka jingim Kumta 
u Jamindar ruh haba u la sngewthuh ba ka jingieit kine 

ki samla ka la kyrsoi bha, sa ba u la imon pyrsa kurim 

ia ka Jani; kumta u la pyni'apoi kha ia ki bad ki la i'oh 
uwei u khun shynrang. 

Hapdeng ka jingkmen bad ka jingsngewbha kat kata, 
kyndit u nongthoh u la wanrah ia ka jingkylla ka jingim 
basuk basain ha ka Jani Ka la phah Ta u Jan ban leit 
Takynduh Ta u Pasan Suraiji ha Ting ka Madina. Wat la 
ka Jani ka la maham lypa Ta u Jan shaphang ki jinglong 
ka Madina, pynban u Jan u la shah Talam bakla da ki bor 
jadu jong ka tang ha i shipela i sha. Na ka jinglong babha, 
u Jan u la kylla long u ‘riewawria, lyngkar, nongdih, 
nongkhalai bad u la sdang sa ka isih la la ka tnga ryngkat 
ka tim ka tla bad ka laid miet iaid iong Ka Jani ka la 
iaishah shibun eh la u, ka da khroh da kjor ia u bad khang 
la u ban leit sngewbha sha Ting ka Madina Hynroi ka 
jadu ka Madina ka la trei kam stet bha, ha kaba u Jan 
um shah shkor shuh ia ka Jani bad leh ha !a ka mon 
sngewbha. 

Kumba la tai sha khrnat, ka Jam ka long ka puron 
kaba ieit Ta ka burom ka hormot ka Ting ka sem, naduh 
na ling u Suraiji haduh ha nng u Sapono Kine ki jinglong 
ba bha jong ka ki pyrilong ba u kthaw jong ka u da hun 
hi jrut ban Toh ka pyrsa kurim kaba kum ma ka. U la 
pyndeng pynkup ia ka da ka ksiar suda, naduh u kyrijri 
haduh ki khadu, hynrei ka Jani ka pynpaw ba kam kwah 
spah nalor ka jingieit jong u Jan Kumta haba u Jan u 
la phah loit lut ia kita baroh, ka shu leh beit thik kumba 
la hukum da kaba suk Ka da ong ruh. 

Shim Jan, ngam kwah ban deng ei ei ruh Ka ksiar 
ka rupa kam lah ban pynsngewbha ia nga. Ai Ta 
nga ka ja bad phin don ryngkat bad nga, nga suk 
hi haei haei ruh. (p 74) 

Ki jingkynad bad jingkynroi jong u Jan Ta ka Jani ki 
long khlieh la ka sngi; bad la poi sha u pud ba u kyntait 

khun i'a la u jong u khun. Ka Jani ka bapli ka la pait 
u dohnud bad jaw ki ummat, ka da kren farnrem artat: 

Jan, phi nud ban pynleh rain ia nga haduh katta? 
la ine i khun ruh phi ong im dei na phi? To, nga 
la kdang. La biang ia nga. I khun jong phi u bym 
dei hok, im don hok ban dih wat tang shi shamoit 
ka um na iing jong phi. Kumba i khlem dei kpa ia 
phi, naduh mynta ka miet in leit bad nga ka kmie 
kaba kha hok ban wad ia la ka bam. (p.77) 

Kumta ka Jam ka la mih na iing u Jan bad la i khun, 
kam tip shano ban leit, hynrei ka kynthup khop i'a la i khun 
ha ka jingsumar sukher. Katno ka Jani ka sngew shempap 
bad la i khun rit baieit eh, hynrei ka iai dwai tang ha u 
Blei. Kumta u nongthoh u khlem lynshop slem i'a ka Jani 
ha ki jingjynjar La pyni'akynduh noh ia ka bad u Pukir 
blei, uba la i'alam i'a ka sha ka khlaw kaba u sah bad 
i'athuh ruh shaphang u Pasan jong ka Shwa ban kut ka 
drama, kynsan ka Jani ka la i'ohsngew i'a ka sur barwai 
shempap u Jan ha ka jingmatlah. Ka la kyndit bad lyngngoh 
ban shem i'a la u tnga ha ka jingiaiwir bad jingmatlah. Ka 
la kloi ban map i'a u, ka da kyrpad ruh ba un im bha noh 
bad ba un ym ieh bein shuh i'a ka. Da ka jingdon jong 
u Pukir blei la pynshai pat ia ka jingim ka Jani ha kaba 
i'a ki khmat u Jan ruh, la ai pat ia ka jingi'ohi. 

Ka Jani kumba ka paw hi, ngi i'ohi ba ka dei ka puron 
kaba pura jong ka drama: ka dei ka puron pdeng kaba 
la pyntyllun i'a ka drama naduh basdang haduh bakut da 
ki kam babha suda. Ym don kawei ruh ka scene ban 
iathuh shaphang ka Jani kum ka puron kaba thoh bria ka 
jingim lyngba ki kam bad ka jinglong jong ka. Haba i'anujor 

bad ka jinglong ka Madina, ka Jani ka da pher bak-ly- 
bak na ka. U nongthoh u shai ba la kane ka drama yn 
pynkut ha ka suk ka kmen, kumta don ka kylla miet babha 
hadien ka kylla step kaba sohsat ha ka jingim jong ka Jani. 
Lada ngi phai sha ki katto katne ki am thoh drama ki Greek, 
ngi shem ba ka Jani ka long ka puron kaba bit tarn ban 
long puron pdeng namar ki kam bad jinglong babha jong 
ka Ngim i'ohi ba ka long ka briew kaba janai, kumba 
ka kyrteng kaba u ParacJ jong ka u ai ba kan thew ba 
Jani kamut janai . Namar ki jingbym janai jong ka kum 
ka ‘riewkynthei, ka paw shai ba ka hap ban mad i'a ki 
dieng pyngkiang jong ka jingim hynrei ka pdiang pat da 
kaba kmen ia ki namar ka jinglong briew hi ka long kumta. 
Lada ngi kwah shuh shuh ban shai la kane ka mat, ngin 
buh syndon da ka jingong ba ka kynthei dkhar kam da 
lait luid ban pynpaw la la ki jingsngew la ha iing u kpa 
ne ha ling u kthaw Ka long kaba shisha ba ka Jani ka 
del hi ka pyrsa kurim dkhar bad ka hap ban pyndem ia 
kiei kiei baroh hapoh ka jingpyni'aid u tnga lane u kthaw 
Na ka liang ka kyrdan lah ban sngewthuh ba ka Jani ka 
long ka puron kaba don kaba em naduh na iing u Suraiji 
ba ka dei ka ksiew marwei jong u nongkhai'i mawkordor, 
wat la ka paw ha ka drama ba kam don kmie don kpa 
shuh Ynda ka la poi shong kha ha iing u Sapono ruh, 
ka dei hi kaba don spah namar ka dei ka pyrsa kurim 
jong u Jamindar Te halor kitei ki nia ba la sei, ka Jani 
ka long ka puron pdeng kaba pura bha ha ka drama Ym 
don daw ban weng noh ia ka na ka drama, namar dei 
ha ka ba la pynshad tawiar ia ka jingshah shitom. Ka 
jingshah beh jong ka na iing arsien arwat ryngkat bad ki 
jingeh kiba ka i'akynduh, nalor ki jingbha jong ka, ki kyrshan 
i'a ka nia ba ka don ka catharsis ha ka drama. Kumta 
ka Jani ka long ka shalyntem bashad bha ha kaba pyntyllun 
i'a ka drama naduh kaba sdang haduh kaba kut. 

Ka Phang Pdeng Ha Ka 
Shangkhawiah Ki Rang 


baroh ki tnat jong ka literature naduh ka 
novel, ka drama, ka poetry bad ki ese ki don 
fL^f/ha ki la ka phang pdeng. Ha kane ka drama 
ruh ngin lap i'a ka phang pdeng ba u nongthoh u la ai 
Ki drama kiba mih pyrthei ha ka spah snem ba Khatkhyndai, 
bunsien hi ki shad tawiar tang ha kine ki phang - Ka Hok, 
ka Jingshisha bad ka Jingieit Khyndiat eh kiwei ki pynpaw 
ia ka phang ka jingduk bad ka jinglanot Hynrei ka drama 
Ka Shangkhawiah Ki Rang , ka pher bak-ly-bak na kite) 
ki phang ba la kdew Hadien ba la dep bishar bad pule 
bniah ia kane ka drama, lah ban ong ba ka phang pdeng 
jong ka ka shad tawiar ha “ka jingkhwan spah". Teng teng 
haba shu bishar kyllum, ka i kumba kane ka drama ka 
don ia ka thong ban kdew ba ka phang jong ka ka long 
halor ka hok kaba jop pyrshah ia ka pap. Ha kawei pat 
ka bynta, ngi iohi kumba u nongthoh u mut ban pynphalang 
halor ka phang “ka jingi'aid nuti” (prostitution). Wat la kitei 
baroh ar ba nga kdew hadien ki don ka bynta ba kongsan 
ha ka drama, pynban ka phang jong ka jingkhwan spah, 
i kumba ka pynbiang lut ia ka jingdawa jong ka drama 
na baroh ki liang. Ka jingkhwan spah kum ka phang ha 
kane ka drama ka pynlong Ta u ne ka tyngshop-puron ba 
smew ban lalot spah ym da kaba trei shitom, hynrei da 

kaba shu loh ei da ki buit bad ki kam sniew long ki. Ki 
da threw ban pyndap Ta ka jingkwah ka dohnud jong ki 
da ka spah pyrthei bym hok 

Haba iakren shaphang kane ka phang, to ngm iashim 
Ta ka kyntien ‘‘threw" kaba lah ban pynsngewthuh Ta uba 
bun uba lang ba haba u ne ka nongthrew ki kwah dik 
dik, ka mut ba kirn bit ban dull la kata kaba ki kwah. 
Kumba ong ha ka ktien English la kawei ka jingong, ‘Buy, 
steal or borrow I must have it " N a kane ka jingong ym 
lohi ba ka puron jong kane ka drama kaba long ka Meidina 
ba ka lah ban pynbiang la ka jingdawa jong katei ka jingong. 
Lah ban iohi ba ka Madina ka lah ban tuh ne Toh ei fa 
ka spah, ym ban thied ne pan kylliang. Katei ka phang 
ka pynkha shut, shuh ia ki jingjia ha ka drama kiba ktah 
ia ka imlang sahlang. Kane ka phang ka shad tawiar ha 
u Shamarkhan bad ka Madina Ka jingkhwan spati u 
Shamarkhan bad ka Madina ka pynlong la kiwei pat ki 
tyngshop ka drama ba km liat ha ki liewlep jong ka jingsmew, 
kum ka khalai, ka dih kiaci bad ka awria kynthei Ka 
Madina, halor katei ka phang ka klet noh Ta lade ba ka 
dei ka kynthei Khasi, kaba dei ban ri ban dup ia ka burom 
ka ijot Hynrei ka Madina ka la pynjot ia lade bad la la 
ka long rymeng da ki kam nuti jong ka Ka thong jong 
ka, ka long belt ban karnai spah da kita ki kam awria; 
kam salia shuh ia ka kheih kur khein kha, kam don ruh 
Ta ka tip briew ka tip Blei. Namar ba ka thong jong ka 
ka long ban ioh spah, tang katta ka biang na ka bynta 
ka jingim jong ka. Dei na ka bynta ka spah ba ka la 
pynngop Ta u Suraiji. u khun jong u nongkha'ii mawkordor 
bad Ta u Jan u khun jong u Jammdar Sapono Ki tyngshop 
ki puron ki isih ia ka jinglong lyngkar jong ka ba ka long 
ka nongpynjot khiew ja; kumba isih ka Jani, u Thakur bad 

u Sapono ha ka drama. Ha ka imlang ka sahlang ba 
shisha ruh ym don ba lah ban shah, kum Ta kata ka jinglong 
ba ka Madina ka don 

Ban ym pynjrong Ta kane ka lynnong, lah ban ong 
ba kane ka phang ka thong Ta baroh kiwei pat ki jingsniew 
ba lah ban shem ha ka drama Naduh ha ka khalai lah 
ban thong da ka pisa ban T'ohnong; uba (oh u khur lut 
la ka spah. Lada u duh, u thong da kaei kaei kaba u 
don, kum ban shu byndi da ki tiar kordor lane ka Ting ka 
sem kumba la pynpaw ha ka drama. Ka die kiad ruh ka 
dei sa kawei pat ka kam Toh spah ka Madina. Ka ai kiad 
Ta ki customer jong ka bad ka pyndonkam da ki bor jadu 
ban khring Ta ka spah jong ki. Ki briew ki jot ha ka dih 
kiad kumba jot u Suraiji ne u Jan. Ka laid awria ruh ka 
dei kawei pat ka jingsniew ba la pynkha na katei ka phang. 
U Suraiji bad u Jan ki kylla awria namar ka Madina ka 
da threw lalot shisha Ta ka spah jong ki. Baroh ar ngut 
ki la kylla long ki lang knia bad ki mraw ha ka kti ka Madina, 
la ka spah ka phew ki la leit theh lut ha ka, bad ka Ting 
jong ki ka jot ka pra. 

Halor kitei ki mat ba la kdew haneng, lah ban ong 
namarkata, ba Ta ka phang pdeng katei ka drama la pyni'aid 
da ki bor jadu ka Madina ba la ai da u Shamarkhan lyngba 
ka jinglalot bad khwan spah jong ki ban myntoi shimet. 
Tang khyndiat eh lah ban i'ohi Ta ka phang “ka jingieit” 
lyngba ka Jani Ta la u tnga jong ka u Jan bad Ta u khun 
jong ka u Thersing. Hynrei Ta ka drama hi baroh kawei 
la pynshad tawiar halor ka jingkhwan spah bad katei ka 
phang ka kah syrngiew noh Ta kiwei pat ki phang barit 
(minor themes) ha kane ka drama. 

Ka Bynta Ki Bor Bamaia 
Ha Ka Shangkhawiah Ki 

Rang 


fa bynta jong ki bor bamaia (super natural powers) 
ha ki drama ka long kaba don kam Naduh 
1 / ka por jong ki Greek, ki Roman bad ki English 
ki la ju pyndonkam la kine ki bor kum shi bynta jong ka 
plot ha ka drama Ki nongthoh Khasi jong ngi ruh ki la 
loh lad ban kdew la ki katto katne ki bynta kiba iadei bad 
kine ki bor, ban kyrshan bad kyntiew i'a ka jingtyllun ka 
plot ha ka drama. Ha ka liang ka thaw nongrim i'a ki bor 
bamaia ha ka drama, u FM.Pugh u long uwei na ki kritik 
ka drama uba la pynpaw i'a ki jingsngew halor kane ka 
phang 


Nyngkong eh u Pugh u paw kumba um sngewtynnat 
ba ka drama kan don ia ki puri, ki ksuid ne ki thei jadu 
myntor halor rynsan. U da kynthoh bha ba um sngew 
iahap dur bad ki drama jong u Shakespeare kiba don i'a 
kine ki bor bamaia khamtam eh ha kaba u la bein bad 
kynthoh i'a ka drama ka Mid Summer Night’s Dream jong 
u Shakespeare. U ong ba ka jingdon ki puron kum ki 
puri kam lah ban pynshisha ne ba lah ban jia shisha ha 
ka pyrthei. Hynrei kiba long kum ki tyngshop - puron ha 
ki khana puriskam. U kubur ba u don shibun ka jingtip 

shaphang ka rukom ngeit Khasi, kum ki puri thwei bad 
ki puri pubon - kum ka Lidohkha bad ka Pahsyntiew. Um 
sngew i'ahap jingmut ruh ba don shisha kita ki ksuid ha 
ka drama Hamlet ne ki thei leh myntor ha ka drama 
Macbeth Hynrei ha ka jingim briew hi, kiba kum kine 
ki bor bamaia ki ju don wat la ym Yohi da ki khmat, hynrei 
ki paw khek shi khek ha ka jingim briew 1 1 

Wat la u Pugh u paw kumba u sngew khoh nioh 
ban buh la ki bor bamaia ha ka drama lyngba ka jingkynthoh 
kaba paw ha ka snem 19G7; hynrei ha ka snem 1970, 
u Pugh u kren biang la ka theory halor ka bynta jong ki 
bor bamaia U thoh kumne, ‘Kine ruh ki long kiba don 
kam teng teng bad kim duna ha ki theater Khasi "1 2 

Ka long kaba shisha ba u Pugh u la kdew o ka 
jingdon kam ka bynta jong ki bor bamaia, hynrei u khlem 
pynshai pat kumno yn pyndonkam la ki ha rynsan Ka 
jingbatai u A.Nicoll, shaphang ki bor bamaia ka ai ksai 
i'a ki nongpule ban sngewthuh kumno lah ban pyndonkam 
i'a ki ha ka drama Une u kritik ka drama u thoh kumne. 

The Greek Ghosts were for the most part ordinary 
supernatural visitants which though connected with 
the lives and the actions of the dramatic personae, 
were fundamentally separated from them 1 3 

Ki ksuid jong ki Greek kham bunsien ki dei ki tyngshop 
bamaia shipor ba wat lada ki don ka jingiadei ha ka jingim 
bad ki jingjia jong u/ka tyngshop-puron ha ka drama, hynrei 
la i'aleh katba lah ban pyni'akhlad na ki. 

Ka jingong u Nicoll, ka pynshai ba kine ki bor bamai'a 
ki lah ban paw ha kano kano ka dur lyngba ki tyngshop- 
puron shipor lane kiba shu wan paw ryngkhat ha ka drama. 
Hynrei ki dei pat ban don ka jingi'asnoh ha kaba latyngkhuh 
bad ki kam ne jingjia jong ki tyngshop-puron ba pura ka 
drama. U Nicoll, ban kham shai shuh shuh halor kane 
ka bynta u thoh kumne 

Whereas with Shakespeare the supernatural is al- 
ways related to the thoughts and the ideas of at least 
one living tragic character 1 4 

Haba bishar ia u Shakespeare ha kaba pyndonkam 
la ki bor bamaia, la sngewthuh ba kine ki bor ki ju don 
ka jingiadei kaba jan bha barobor bad ki jingpyrkhat ne 
jingmut jong uno uno u tyngshop lane ka puron shempap 

U Aristotle ruh u kynthoh katlo katne halor kane ka 
bynta Ki kyntien jong u ki long kumne 

The Deus ex machina should be employed only for 
events external to the drama, - for antecedent or 
subsequent events, which lie beyond the range of 
human knowledge, and which require to be reported 
or foretold; for to the gods we ascribe the power of 
seeing all things. Within the action there must be 
nothing irrational If the irrational cannot be excluded, 
it should be outside the scope of the tragedy.15 

Ha kaba iadei bad ka jingbatai jong u Aristotle ia 
kane ka bynta, uwei pat u kritik jong ka drama, u Horace 
u la pynlyngkot shuh shuh i'a katei ka bynta ban pynshai 
kumne 

A Deus ex machina should be introduced unless some 
entanglement develops which requires such a person 
to unravel it. 16 

U Aristotle bad u Horace kum ki kritik ba pawnam 
ka pyrthei, ki shai hangno ba dei ban wanrah i'a ki bor 
bamaia. Kumba ki la pynpaw ba ym dei ban wanrah madei 
mata ha ka drama, lait noh tang lada ki don ka jingiasnoh 
ba la pynkha ha ka plot. Ka jingdon jong kita ki bor ka 
dawa kum i'a uta u tyngshop ne ka puron kiba lah ban 
wanrah i'a ka thain sohsat lane kiba lah ban law ia ka 
sohsat. Haba bishar hi i'a ka bynta ki bor bamaia ha ka 
drama, ngi dei ban shai ba kita kim mut tang i'a ki bor 
kum ki ksuid ki khrei ne ki blei ki dken. Hynrei lah ban 
buh wat i'a kiwei pat ki bynta kiba long pyrshah lane kham 
halor ban i'a ka bor briew Kumta lada ki thei jadu myr.tor 
jong u Shakespeare ki paw ha ka drama Macbeth , u 
nongthoh u pyndonkam i'a ki namar ka plot ka dawa ia 
ka kylla syndet ka nusib jong u tyngshop pdeng ka drama. 
Kum kine ki tyngshop ki puron ki don ka jingiasnoh bajan 
eh bad u tyngshop pdeng ha kaba thain sohsat lane 
lawsohsat. Ha ka drama Macbeth , ngi lap ba ka jingkyllon 
jong u tyngshop pdeng ka long na ka daw ba u da ngeit 
ha kitei ki bor bamaia. La wanrah i'a kita ki bor lyngba 
ki thei jadu myntor kiba la i'athuh lypa shaphang kano kano 
ka ban sa jia ha ka jingim jong u tyngshop pdeng. Ki 
bor bamaia ki lah ruh ban paw ha ka drama lyngba ki 
bor khyllah ai'u re, kiba pynngeit i'a u tyngshop pdeng ba 
kita ki bor wat la ki long ki bym shisha hynrei ki lah ban 
jia. Teng teng kine ki bor ki paw ruh ha ka dur ka rukom 
ngeit bieit (superstition) jong ki tyngshop ki puron ka drama. 
Kum kine ki don kynrei bha wat ha ka pyrthei ba shisha 
ruh. 

Halor kitei nongrim ba la shat jingmut, ngin bishar 
Ta ka drama Ka Shangkhawiah Ki Rang bad fa ki bor 
bamaTa kiba don ha ka Naduh basdang ka drama ngi 
lap ba u nongthoh u la mang lypa ba, Ta ki jingjia ha kane 
ka drama la pyni'aid da ki bor bamaTa Don ar ngut ki 
tyngshop ha kane ka drama kiba wanrah ia kine ki bor, 
kita ki long u Shamarkhan bad u Pukir U Shamarkhan 
u don Ta ki bor bama'ia lyngba u kuboit jong u Hangne 
ka shong ka bor jadu ba u lah ban pynkylla khongpong 
Ta ka pyrthei, da kaba u pynkylla sniew wat ia ki briew 
ba bha png ka drama Uno uno uba ngat ha ka bor jadu 
jong u, u kylla long ‘riewthala bad snoh rdin tang ha ki 
jingsniew ba la pynap shrip jong u bad ka Madina. La 
batai shai ha ki lynnong ba shakhmat ba u Shamarkhan 
u shong u sah bad ka Madina kaba u kam khun Ta ka, 
um dei u kpa trai jong ka U Shamarkhan u la ai ruh 
ha ka Madina la kita ki bor jadu da ki ar tylli ki sati tama 
kiba don bor bapher kawei na kawei pat Ka dei ban deng 
kawei ha ka kti kamon bad kawei ha ka kti kadiang. Ka 
bor jadu ba ka deng ha ka kti kamon ka lah ban trei kam 
haduh katta, ba lada tang shu pyndei tiak ha kano kano 
ka jingdih kum ka kiad ne ka sha, baroh kin i'ohi Ta ka 
kum kaba leit jong ki Km da imon bad Tap bieit Ta ka 
kum ka puriblei, ha khmat jong ka yn ym don shuh mano 
mano ba jop ha ka jingbha briew; ka jop lut Ta ki thei bha 
briew ka pyrthei baroh. Hangne ngin shem Ta ki bor bamaTa 
ba la pyntrei kam, ba ki lah ban jia ha ka drama wat la 
kim dei kiba shisha. Ka bor jadu na kata ka sati ka khlain 
haduh katta katta ba u briew uba la ioh Ta ka, wat la u 
la don tnga kaba bha briew bad ba bha katno katno ruh, 
un kylla isih noh Ta ka kum Ta ka eit; hynrei ban khein 
kor tang Ta ka dur bha briew ba shukor jong ka Madina. 
Ka jingkhlain kata ka bor ka lah ban pynkylla jutang ia 

u briew khala khala bad katba hukum ka Madina kin shu 
leh beit da ka mon sngewbha. 

Kawei pat ka bor bamai'a ba u Shamarkhan u la ai 
ha ka Madina lyngba ka sati ba deng ha ka kti kadiang, 
ka long ban loit ban law i'a kito ki jingieit bad jinglong 
puriblei ba bha briew jong ka. Lada ka Madina bad u 
Shamarkhan ki la ngiah bad isih i'a uno uno u briew uba 
ki la ai jadu pynieit, hadien ba ki la i'oh lut i'a ka spah 
ka phew baroh kim ju pynslem shuh. Ki law noh bran 
bran i'a kata ka jadu jingieit da ka jadu pynisih ha kajuh 
ka rukom kata da kaba wieh da ka sati kadiang ha kano 
kano ka jingdih. Uta uba ju leit i'a ka bad uba khein ba 
ka palat liam ka jingbha briew ha pyrthei un sa i'ohi i'a 
ka mar khongpong; un i'ohi ia ka kum ka ksuid tap aiu 
re kaba sniew briew tarn bad kaba ishyrkhei ban peit. Un 
i'ohi khamtam ia ka kum ka nongpynjot; ka jingieit baroh 
ka jah noh bad u kyndit bynriew pat. Un sa sngewthuh 
ba u la ngat ha ki tyrsim jong ka ksuid ka ban i'alam i'a 
u sha ka tyngam jong ka jingi'ap. Un sa kynmaw ruh bad 
babe kylla ia la ki jingleh khlem akor, ki jingleh bein, jingleh 
sat i'a la ki khun ka tnga. Un kynmaw ruh ia ka jingsuk 
kaba u juh i'oh ha la i'ing la sem bad horkit hordang u 
kiar bad u phet iap shisyndon na ka. 

Ki bor bamai'a ba ngi lap ha kane ka drama lyngba 
u Shamarkhan bad ka Madina ki dei ki bor kiba la pyntrei 
kam ha kaba pyntyllun i'a ka plot. Khlem maki u tyngshop 
pdeng ka drama (Jan) un jin da la long beit u samla uba 
bha khlem kylla khongpong ki jingjia. Ka jingkiew jong 
ka plot sha ka kliar duh, ka pynshai ba dei na kine ki 
bor bamaia ba u nongthoh u la phnieng khnang lyngba 
u Shamarkhan. Ka jingdon ka Madina ka nang pynkhlaih 

shuh shuh ba lah ban pyntrei kam i'a kita ki bor. U nongthoh 
hi u don la ki jingthmu kumno ban pynphalang i'a ka long 
briew man briew ha ka pyrthei drama da kine ki jait tyngshop 
puron kiba bat Ta ki bor jadu. Kine ki bor ki long pyrshah 
la ka bor briew, bad u Shamarkhan u tip bha i'a kata. 
Hynrei une u tyngshop u la iuh roit i'a ka hok long briew 
man briew lyngba kita ki bor. Ka daw ka long ba um 
khein briew i'a ka Madina wat la u la kam khun, bad um 
khein ruh i’a ki para briew, wat la u tip ba ka lynti jong 
u ka long sha ka jingjot. Une u tyngshop um pyrwa i'a 
ka jingjot jong kiwei namar i'a lade u ioh spah lyngba kita 
ki bor ban pynbyrsieh i'a ka long briew man briew. U hun 
ban shu leh heh, bam sahuh bad kren kyreit namar ba 
u don i'a kita ki bor jadu. Hynrei kita ki bor kim shym 
la neh slem ha ka drama namar u nongthoh u wanrah 
sa kawei ka bor bamai'a, kaba kharn khlain bun shah ban 
i'a Ki bor ba don u Shamarkhan. Kata ka bor ka long 
lyngba u Pukir blei kum u tyngshop ka drama. 

Ka bor bamai'a jong u Pukir blei ka pher bak-ly-bak 
na ka bor jong u Shamarkhan; namar u Shamarkhan u 
don tang i'a ki bor ban pynsniew ia ka long briew man 
briew. Katba ka bor u Pukir blei pat ka long ban leh hok, 
im hok bad shakri hok i'a u Blei. Ka bor ba u Pukir u 
don ka long ba u lah ban i'ohi wat ia ka jingmut jingpyrkhat 
ki tyngshop ki puron jong ka drama. Lah ruh ban tip lyngba 
kata ka bor wat i'a ki jingjia ba la dep jia ha ka jingim 
lane ki ban sa jia hadien Ka bor jadu une u Pukir ka 
shong ha u luta ba u don; lyngba jonq u u lah ban pule 
bad i'ohi i’a ka pyrthei baroh. U i'ohi lut i'a kiba leh kam 
sniew bad u siew bainong ia ki. U leh isynei i'a kiba duk 
bad kiba lui lui. U pynbha pat i'a kito kiba la ngat ha 
ki jingsniew bad jingjot bad u wanrah pat i'a ki ba kin jan 

sha u Blei bad ba kin klet noh ia ki kam thala ba ki la 
leh U Pukir blei u kdup bad sumar sukher !a kiba shem 
jynjar bad kiba hok ba shida; u ri ia kito ki bym don ling 
don sem kum ka Jani. Ka bor bamaia bakhraw ba u Pukir 
u pynpaw ha kane ka drama, ka long ba u la lah ban 
rat dyngkhong ia ki jingsniew; u la lah ban pynsniew bad 
ai bainong na ka bynta kito ki kam bymman ba la leh da 
u Shamarkhan bad ka Madina. 

Ka dor ba kongsan jong ka bor bamaia ba u nongthoh 
u wanrah ha ka drama lyngba u Pukir, ka long ban law 
bran bran la ka sohsat ba la thain ha ka plot lyngba ki 
bor ba sniew. Ka jingdon kane ka bor ka pynhiar mynsiem 
pat ia ki nongpeit kai bad ki nongpule la kane ka drama. 
Lyngba kane ka bor la lah ban tip ia ka jingshisha kumno 
la pynkylla khongpong la ki jingjia ha kaba sdang mynba 
ki tyngshop kum u Suraiji bad u Jan ki la kylla ha ka jingim 
bad ki la jot ruh shipor. Ka bor bamaia ba u Pukir u don 
ka kham khlain shuh shuh ban ia ki bor ba khlain jong 
u Shamarkhan bad ka Madina Lah ban shai ha ka drama 
hi ba kitei ki ar ngut kiba bat ia ki bor bamaia ba smew 
kim lah khie khlieh shuh ynda haba la pyntrei kam hok 
ia ki bor bamaia jong u Pukir. La pynshitom khatduh la 
u Shamarkhan bad ka Madina; la pynduh bor ruh thiaw 
ia ki bor jadu jong ki haduh ba kin da iap ha ka suh ka 
thar, ka tyrha shadem bad ka sohsat bajur. Dei lyngba 
ka bor bamaia jong u Pukir ba u nongthoh u wanrah ia 
kata ka poetic justice ha ka drama kumba la kdew ha ka 
lynnong kaba nyngkong jong kane ka kot. Ha kaba ki 
tyngshop ki puron bymman ki la ioh ia ka bainong basniew 
hadien habud bad ki tyngshop ki puron kiba bha bad ba 
shida pat, ki la ioh biang ia ka jingsuk, wat la ki la mad 
shipor ia ki jingjynjar ha ka drama. 

Ha kaba pynkut nia Ta kane ka bynta, lah ban shai 
ba u Peace Roy u la mang lypa ba ka jingsdang bad ka 
jingkut jong ka drama ka shong eh ha ki bor bamaia, ba 
u nongthoh u la pyndonkam lyngba ki tyngshop ki puron 
jong u. Kane ka dei ka buit thaw drama kaba la pynlah 
ia u Peace Roy ban pynlong i'a ki jingjia ba la teh song 
bha ha la ki bynta bynta lyngba kine ki bor. Ngim khmih 
lynti ba u Peace Roy u la tip ne pule la ki kot ba la thoh 
da u Aristotle ne Horace halor kane ka phang. Hynrei ka 
paw kumba ka jmgdawa ki bor bamaia lyngba kitei ki kritik 
ba khraw jong ka drama, la pynbiang da une u nongthoh 
ha ka drama Ka Shangkhawiah Ki Rang. Kine ki bor 
ki don ka jingiadei bajan tarn bad u/ka tyngshop-puron 
pdeng jong ka drama la ka sohsat bad lawsohsat ruh la 
pynshad tawiar lyngba kine ki bor La kine ki bor ki lah 
ban paw kum ki bor ba smew lane ba bha, pynban u 
nongthoh u pyndonkam la ki kat kum ka jingdawa jong 
ka plot. Kumta ngi at ka burom ia u Peace Roy Pariat 
kum u nongthoh drama Khasi ba khraw jong kane ka spah 
snem. 

